Geratu ezinak dakarrena - Tolosaldeko ataria\nGeratu ezinak dakarrena\nIñigo Terradillos 2018-03-11 10:57\nBakardadea, sufrimendua, ateak ixtea, zuloan egotea eta gizartearen bizkar sentitzea dira pairatzen dutenen artean gehien errepikatzen diren hitzak. Kasurik okerrenean heriotza eragitera ere iristen da, eta ez maila apalean, heriotzen %10 gaixotasun horren ondorio dela erakusten baitute datuek. Eta 20 urtetik 39ra bitartekoetan %25era igotzen da kopurua. Ez gaude, beraz, bigarren mailako edo lehentasunik ezarri behar ez zaion arazo baten aurrean.\nOnartua dutenek argi dute gaixotasun bat dela, alkoholaren esklabo eta lehendabiziko tragoaren gatibu direla, eta kronikoa dela. Alegia, alkoholari aurre eginez bizitzen ikasi behar dutela.\nAlkoholiko Anonimoentzat alkoholarekiko borroka egunerokoa da. Euren oinarrietako bat da 24 orduko plana deiturikoa. Ez dute esaten inoiz edango ez dutenik, euren buruari jarritako erronka epe luzerakoa ez, baizik eta 24 ordukoa izaten da. Borroka irmoa eta eraginkorra, 25 urte bete dituen Alkoholiko Anonimoen Tolosako Uzturre taldeko kideek baieztatzen dutenez.\nElkartearen beste oinarrietako bat da anonimotasuna. Konfiantzazko giroa sortzeko funtsezkotzat dute, klandestinitate moduan baino, diskrezioarekin lotzen dute eta gizartearen aurrean alkoholiko bezala identifikatua ez izateko babesa ematen diela diote, bereziki iritsi berriei. Anonimotasunaren pean kontatu dute euren lekukotza Uzturre elkarteko Luziak eta Peiok.\nTaldearen hasiera ederki gogoratzen du Luziak, bera sorreraren parte izan baitzen: «Talde bakarra zegoen, eta herri handia denez talde berri batekin hastea pentsatu genuen. Beste taldeetako kideek asko lagundu ziguten hasiera hartan. 3-4 kide hasi ginen bileretara etortzen, eta pixkana indarra hartuz joan da, 25 urtera iritsi arte».\nAstean bitan elkartzen dira Uzturre elkarteko kideak Corpus Christiren lokalean, eta hilean behin bilera irekia egiten dute herritar orori irekia. Egun 22 herritar inguru batzen dira bileretan. Peio da horietako bat. Alkoholiko Anonimoen beste talde batetik etorri zen: «Zauden taldean gustura egotea oso garrantzitsua da, eta Uzturre taldean hori lortu dut». Tolosaldekoak dira denak, eta adin askotarikoak. Garai batean baino gazte gehiago joaten dira orain, Luziak zehazten duenez, «baina, gehiago kostatzen zaie bertan geratzea, lehendabiziko trago hori ekiditea oso gogor egiten baitzaie».\nEtxean bezala edo hobe sentitzen dela taldean dio Peiok. Alkoholak ate guztiak itxi zizkiola gogoratzen du, eta horrekin batera, bakarrik geratu zen: «Aurrerantzean ez zarela bakarrik egongo esaten dizute taldera etortzen hasten zarenean. Horrek indarra ematen dizu, eta leku egokian zaudela konturatzen zara». Luziarentzat bigarren familia da Uzturre taldea: «Odoleko familiak baino gehiago ulertzen gaituzte taldekideek. Maitasun giroa dago, eta taldekide batek arazoren bat duenean guztiok saiatzen gara babesa ematen». Beraiena bezalako gaixotasun baten aurrean beharrezkoa dela diote aldamenean jende asko laguntzeko prest duzula sentitzea. «Baina, ahaztu gabe norberari dagokiola borroka handiena egitea».\nBizitzako arlo guztietan bezala, hemen ere, oso garrantzitsua da bestearen paperean egotea edo jartzea arazoa ondo ulertzeko. Peiok dioenez, bide antzekoetatik eman dituzte pausoak elkarteko kideek: «Gehienok zapata berdinekin ibili gara, gorabeherak izan ditugu, edateari utzi eta berriro erori gara, eta horregatik elkar ulertzea errazagoa da». Kalean, berriz, ez dira ulertuak sentitzen: «Jende askok pentsatzen du 'bizioa' dugula, baina, ez ez da horrela», dio. Luziak, berriz, argi du, gaixotasun hau bizitu ez duenarentzat ulertzen oso zaila dela. Ez hori bakarrik, gizartearentzat «zerbait itsusia» bezala etiketatua dago. Eta emakume izanik, are gehiago: «Oso gutxik ulertzen dute gure gaixotasuna, eta emakumeak pairatzen duenean, gutxiagok. Edandako emakume bat okerrago ikusia dago, eta edanda dagoen gizon bat, berriz, barregarri egiten da, onartuago dago».\nLehendabiziko tragoa jotzen dute euren arazoaren iturburu, eta hori ekidinez gero ez dutela arazorik diote. «Pixka bat edaten hasten gara, eta kontua da ez dakigula geratzen. Hori da gure arazo handiena», dio Peiok. Baina, zergatik gertatzen da hori? «Gaixotasuna delako», erantzuten du Luziak. Eta, zergatik hasten da bat edaten? Izan ere, bizitzaren gorabeheren eraginez, une txar baten ondorioz hasten dela edaten pentsatzen du jende askok. «Horrela izanda ere, behin alkoholean erorita, alkoholiko gara bizi osorako, nahiz eta bizitzan une hobeak etorri», dio Luziak. «Ezin dugu gure burua engainatu une txarren aitzakian. Hasiz gero ezin dugu gelditu, eta horregatik, gure irtenbide bakarra alkohola ez probatzea da».\nPeiorentzat ez zen une txarrik egon edaten hasteko: «Gustatu egiten zitzaidan edatea». Luziaren kasuan, «autoestimua altxatzea» lortzen zuen alkoholarekin: «Konplexu pila bat nituen eta falta zitzaidan pertsonalitatea ematea bilatzen nuen. Trago pare bat edan, horrelako zera bat ematen zidan, eta gehiago nintzenaren ustea nuen. Ezin duzula dominatu konturatzen zaren arte».\nBada, hortxe dago, hain juxtu, gaixotasun hori gainditzen hasteko lehendabiziko pausoa, ohartzea eta onartzea. Eta, noiz konturatzen dira alkoholak gainditu dituela? Luziak azaltzen duenez, ingurukoak, familiakoak konturatzen dira lehenbizi: «Gauzak okertzen hasten dira, arazoak dituzu familiakoekin, lantokian... eta orduan, erdi konturatzen hasten zarenean, edari leunagoetara pasatzen zara. Garagardoarekin egiten duzu proba, baina, guztiak huts egiten du, eta alkoholari ezin diozula ihes egin konturatzen zara».\nPeiok gehitzen duenez, berriro erorita norbera zuloan sentitzeak ere balio izaten du arazoa duzula konturatu eta alkoholaren aurkako borrokari ekiteko: «Bakoitzak bere unea izaten du alkohola uzteko, eta hori berriro erortzearen ondotik etor daiteke, orduan ikusten baitizkiozu adarrak deabruari». Bera ere hainbatetan erori zen alkoholean, baita urteak edan gabe igaro eta gero ere, baina, azken horretatik ez du probatu gehiago.\nOnartzea ezinbestekoa da, beraz, zulotik irteteko, baina, hortik aurrerakoa, aldapaz beteriko bidea da: «Behin edateari utzi diozunean zailena eustea da. Denbora bat edan gabe igaro ostean hobeto zaudela pentsatuz, gainditua duzula pentsatuz, pixka bat edanagatik ez zaizula ezer gertatuko uste duzu, baina berriro probatu dugun guztietan berriro ere zuloan erori gara», dio Peiok. Horregatik dute hain garrantzitsutzat, taldean hasi eta jarraitzea. «Taldean egon eta gero, beste animo batekin irteten gara, eta gainera, edan gabe jarraitzeko indarrak hartuta».\nGizarteak eta ohituta gauden bizimoduak ere ez dute gehiegi laguntzen alkoholarengandik urruntzen, edozein otordu, ospakizun edo festa baita edateko motibo. «Txikitatik mahai gainean ikusi duzun zerbait da, oso normaltzat dugun zerbait, eta horrek ez du batere laguntzen, baina, gure arazoa da ez dakigula edaten», dio Peiok. Agerian, eta esku-eskura dagoen zerbait da. Baina, aldatuko al luke zerbait alkoholaren gainean neurri bereziak jartzeak? Ez dute argi zein neurri hartu beharko liratekeen. «Agian, diru asko dago tartean», dio Luziak. Argi dutena da pertsona bakoitza kasu desberdina dela. «Batzuk etxetik alkohol guztia erretiratzen dute, nire kasuan ez. Izan ere, etxean ez edukita ere, kalera irtetean edozein lekutan duzu, tabernetan, dendetan...». Peiok, berriz, Luziaren bidetik, ezkutuago egotean ez du irtenbidea ikusten: «Nire kasuan okerrago litzateke. Alkoholik ez probatzeko intentzioarekin irteten nintzen etxetik, baina, gero ezin izaten nion eutsi, eta alkohola beti topatzen duzu, usaimen ikaragarria dugu alkohola aurkitzeko. Beraz, nahiz eta dendetan-eta hain erraz ez topatu, era batera edo bestera aurkituko dugu».\nGaixotasun honekiko gizartearen ezjakintasuna ere traba izan daiteke alkohola euren bizitzatik kendu nahi dutenentzat. «Uzten ari zarenean, eta denbora bat edan gabe igarota, jendeak ez du ulertzen ezin dugula probatu, eta kalterik egingo ez digunaren ustetan tragoa eskaintzen dizu».\nLehen unea, gogorrena\nBestalde, zailena edan gabe mantentzea da, baina, gogorrena lehen uneak direla diote. «Gero eta urte gehiago edan gabe orduan eta gutxiago erakartzen zaitu. Alkohola probatu gabe denbora gutxi daramazunean, hura ikusiz gero erakarri egiten zaitu, baina, gaur egun guri ez. Antsietate hori galtzen zoaz. Lehen alkoholaren esklabo ginen, orain, berriz, zaintzearen esklabo gara», dio Peiok.\nLuziak egunero-egunero landu beharreko arazoa dela gogoratzen du: «Denborarekin alkoholarekiko obsesioa eta beharra galtzen dituzu, eta errazago eramaten duzu, baina, hau betirako da». Denborarekin, gainera, alkoholak eragin dien kaltea argiago ikusten dute: «Alkoholak ez duela ezertarako balio konturatzen zara. Niri behintzat kalte besterik ez dit egin. Eta, zerbait eman badit, disgustu handiak izan dira», dio Luziak.\nSufrimendu eta kalte hori norberari ez ezik, ingurukoei ere hedatzen zaie. Uzturre taldeko kideek diotenez, alkoholiko bakoitzeko inguruko bost gaixotzen dira. «Nahiz eta gaixotasuna izan, eta nahiz eta nahita ez erori alkoholean, eragiten ari garen minaren errudun sentitzen gara. Bai behintzat lehendabiziko uneetan. Denborarekin jabetzen gara ez dela gure errua», azaltzen du Luziak. Alkoholiko Anonimoen taldeak dauden moduan, alkoholiko diren senide eta lagunei laguntzeko elkarteak ere badira egun, terapien bitartez jasan dutena edo jasaten ari direna gainditzen laguntzeko. Laguntzeko beste modu bat alkohola uzteko borrokan ari zarela erakustea dela uste du Peiok: «Barkamena eskatzea baino hobea da erakustea alkoholaren eraginez egin dituzula okerrak, eta uzten ari zarela ikustaraztea. Hori erakusten zoazen heinean joango dira ateak ere ostera zabaltzen».\nLuziarentzat eta Peiorentzat bizitzan egin duten gauzarik onena izan da alkohola uztea. Eta, horretan Alkoholiko Anonimoen taldeak lagundu diela ez dute zalantzarik. «Ez da alkohola uztea bakarrik, bizitzen ikasi behar dugu, ahal dugun ondoen gainera, infernu bat bizitu baitugu alkoholaren erruz». Baina, bileretara joatea ez da norberaren onerako soilik. Taldeak lagundu dien moduan, taldeko kideei laguntzeko beharra sentitzen dute.\nTaldearen egitekoa ez da mugatzen euren lokalean izaten dituzten bileretara. Tarteka ikastetxeetan-eta hitzaldiak ematen dituzte, gazteei alkoholarekin izan duten harremana kontatzeko: «Alkoholak gugan izan dituen ondorioak azaltzen dizkiegu; gazteek esaten digute asteburuetan soilik edaten dutela, baina, kontua da, horrela hasten dela astean zehar edaten. Pixkana-pixkana joaten zara egun gehiagotan edatera. Konturatu gabe egiten duzu, alkoholismoaren arazoa ez baituzu ezagutzen», dio Peiok. Ikastetxez ikastetxe egiten duten lana interesgarria iruditzen zaie, baina, ez dela nahikoa uste dute. «Sakontasunez» landu beharko litzatekeela iruditzen zaie: «Medikuen papera ere garrantzitsua da, alkoholaren eragina izaten ari dela pertsona bat sumatzen dutenean, gibelean, adibidez, eta horretaz ohartaraziz».\nGaztetxoen jarrerak kezkatzen ditu, baina, gehien, eta zer edo zer egin beharko litzatekeela diote. «14-15 urteko gaztetxoak botiltzarra eginez, mozkortuz-eta ikusten dituzu, eta oso tristea da. Ez dakit zer, baina zerbait egin beharko litzateke», dio Luziak. «Guraso eta seme-alaben arteko hartu-emanak lantzea eta elkarri gauzak kontatzea garrantzitsua izan daiteke».\nIzan ere, beraiek sufritu dutena ez dute nahi beste inork sufritzerik. Horregatik, arazo baten aurrean sentitzen denari Uzturre taldeko ateak irekita daudela gogorarazi nahi diote: «Proba egitera animatuko nuke jendea, hemen ez baitugu inor behartzen. Guk gustu handiz eta laguntzeko prest hartuko ditugu», dio Luziak. Peiok, berriz, taldearen eragina ere nabarmentzen du: «Gure bileraren batera etortzen denetik, pertsona horrek ez du berdin edango. Kantitatez agian bai, baina, beldur handiagoarekin edango du, entzun dituelako alkoholikoen lekukotzak eta alkoholaren eraginak. Eragin handia du».\nTaldera joateko pausoa ematea ez dela erraza badakite Uzturreko kideek, horregatik, lasaitasun mezua ere zabaltzen dute: «Hona etortzen hasten garenean beldur handia izaten dugu jendeak jakin egingo duelako gure arazoa. Anonimotasuna ondo zaintzen dugu, barruan esaten dena barruan geratzen da. Zalantzaz dagoen jendeari esango nioke lasai etortzeko; guk nola lagundu zitzaigun azalduko diogu, eta prest gaude lagundu zitzaigun bezala, beharra duenari laguntzeko. Hori da irtenbide bakarra gure ustez».\nBarruko min horiek taldeko kideekin partekatzeak duen garrantzia ere azpimarratzen du Luziak: «Etxean kontatzen ez ditugun kontuak esaten ditugu askotan taldean. Min handia ematen duten gogoetak izaten direlako. Min ematen diguten pentsamendu, gertaera horiek taldean esaten ditugu, partekatu eta lasaiago eta pozik itzultzen gara etxera».\nLagun ugari eta irakaspen asko eman dizkiela Alkoholiko Anonimoek diote. «Indartsu» daude, eta ez dute edateko beharrik ezta gogorik sentitzen. «Gaixotasun zaila da, ateratzen zaila, eta eusten zaila. Baina, posible da. Gu atera bagara, edonor atera daiteke».


Gizarte glotokapitalistea - bizkaie.biz\nEuskerea berbagai IV. urtea // 96. zenbakia\nKontzientziaren kontuak neurea ez dau baretu ba! Neure ustez, gure herriaren geografian kontzientzia&hizkuntza erlazinoa modu asimetrikoan proportzionala da; hau da, zenbat eta hizkuntza gehiago, orduan eta kontzientzia gitxiago eta alderantziz. Errealidade ugari daukadaz neure alde; Quebecen frantsesez berba egiteko eskubidea lortu zan egunean kontzientzia hilten hasi zan. Jentea erraz konformetan da. Bestalde, Euskal Herriko fenomeno soziologikoetako bat be bada hizkuntza bako kontzientziadun biztanleriarena, euskeraz jakin ez eta euskerearen alde egiten dauana, guztiz ilogikoa emonagaitik. Kontzientziaz ganera, baliabideak emon behar jakuz gazteoi. Garatek berak dino euskerea lujoa dala eta hori ez da sintoma ona. Ikerketa enpirikorik barik bada be, prostitutek ez dakie euskeraz, eta ziur nago bezero askok Perurenaren hizkuntza jakin egingo dabela. Baina arazoa zera da: Gotzon Garatek dinoan ikastetxe zoragarri horreetako edozein ikaslek berbak imini gura badeutsoz prostituta baten berbeteari, ezin izango dauala egin, ez daualako inoiz holako egoerarik bizi izan (tira, akaso erderaz bai, eze gaurko gazteak ikusita), eta batez be, ez deutsielako irakatsi. Ez, ikastetxeetan hizkuntzearen maila zehatz batzuk besterik ez doguzalako lantzen, baina sekula be ez kaleko erregistrorik. Eta ondorioa zein da orduan? Euskerea aristokraten, burgesen, umeen eta txakurren hizkuntza dala gaur egungo urbeetan. Eta bizitzearen arlo danatan euskeraz normaltasun osoz berba egiten dauala esaten deutsun lagunari, guzurti esan eiotsazu lasaitasun osoz, emon ez eta izan gura dauan kontzientziak lehenago esaten ez badeutso.\nNi ez naz Gotzon Garate: esakera zaharrak beti nahastau izan dodaz, ez dot eleberri baltzik idatzi eta ez naz Literatura katedraduna. Neure eretxiak ez dauka horrenbesteko pisurik, ez behintzat berak euskal gazteriaren hizkuntza aukeraketearen ganean sortu dauan eztabaidea pizteko. Ez naz bera ez, baina berak joan dan astean Azpeitiko Euskara Patronatuan argitara emondako artikuluagaz bat nator ehuneko larogeita hamarrean, badaezpada be (http://www.erabili.com/zer_berri/muinetik/1107358371).\n“Zergaitik egiten dabe euskeraz euskal gazteek”, edo bestela esanda, zergaitik ez daben euskeraz egiten. Laburbilduta, holako zer edo zer dino Deustuko irakasleak:\n“[Deustuko] unibersidadean bertan [...] 14.000 bat ikasle daukaguz eta euskaraz jakin arren, eskuarki euren artean erderaz egiten dabe. Deitoragarri da [...] Euskal Filologiako ikasleetan be, batzuek erderaz egiten dabela ikustea. Jakina, halanik hondamendira goaz. Ez dakienek ez dabe euskeraz egingo eta dakienek ez badabe egiten, hor ez dago segidarik. [...]\nEuskal Herriko jende xeha, ezjakina, pobrea da euskeraz ez dakiena. Prostitutek, drogazaleek, miserian bizi diran etorkinek, gizarteaz kanpo dabiltzan gaizkileek ez dakie euskeraz. Euskeraz mintzo dan gizartea goi mailakoa da. Egungo egunean [...] euskaraz eginez zeure burua dotore, argi, ikasia egiten dozu. [...] Eta egia esan, Euskal Herrian euskaldun izatea, erdeldun izatea baino dotoreago eta estimauago da. [...]\nHegoaldean kontua oso diferente da. Hemen beste arrazoi bat aurkitu behar dogu. Eta arrazoia oso sinplea eta begi bistakoa da: gehienek erderaz egiten dabe ERREZAGO EGITEN DABELAKO. [...]\nEgoera negargarri honetan urtekera bat bakarrik dago. Euskara beharrezkoa egitea.”\nHorraino arazorik ez. Ados. Neuk be euskera beharrezkoa egingo neuke, baita inposatzea bidea bada be. Adostasun osorako falta jatan ehuneko hamarra, ostera, azken paragrafo honetan galdu dau Garatek:\n“Oraingoz erremedio bat lotzen jaku. Ikastetxeetan ikasleei euskal kontzientzia emon. Ikastetxeetan euskeraz oso ondo irakasten jake ikasleei. Maiz ez jake, ostera, euskal kontzientziarik emoten. Hots, gazteek ez dabe ikusten zergatik egin behar daben euskeraz. Euskal kontzientziarik barik gazteek ez dabe euskeraz egingo.”


Cookien Politika | Tus apellidos vascos\nCookie-a web orrialde batzuetara sartzean zure ordenagailura deskargatzen den fitxategia da.\nCooki-ek ahalbidetzen diote web-orrialde bati, besteak beste, erabiltzailearen edota bere ekipoaren nabigazio ohituren gaineko informazioa gordetzea eta berreskuratzea, eta barnean daukan informazioaren eta hartaz egiten den ekipoaren erabileraren arabera, erabiltzailea ezagutzeko erabil daiteke. Erabiltzailearen nabigatzaileak uneko saioan soilik memorizatzen ditu cookie-ak disko gogorrean, gutxieneko memoria espazioa okupatuz. Cookie-ek ez dute edukitzen inolako informazio pertsonal espezifikorik.\nNabigatzailerik gehienek estandar gisa onartzen dituzte cookie-ak eta, hauek gorabehera, aldi bateko edo memorizaturiko cookie-ak baimentzen edo galarazten dituzte segurtasun doikuntzetan.\nWeb hau cookie-ak onartzeko prestatutako nagigatzailearen futzionalitatearekin erabiltzeak esan nahi du erabiltzaileak onartzen duela web honek darabilen cookie-en teknologia.\nZer-nolako cookie-ak erabiltzen ditu web honek?\nBarne erabilerako cookie-ak\nWeb honek webaren funtzionamendurako ezinbesteko diren cookie-ak erabiltzen ditu, esaterako, orrialdean nabigatzen duen erabiltzailearen saioak iraunaraztea edo berau benetakotzat egiaztatzea ahalbidetzen dutenak. Cookie hauek desaktibatzeak webaren funtzionalitate batzuen funtzionamendu zuzena eragozten du.\nWeb honek cookie analitikoak erabiltzen ditu webean erabiltzaileak duen jardunaren eta webaren jardun orokorraren gaineko estatistikak erdiesteko. Bildutako informazioa anonimoa da eta gure web-orrian nabigatzea eta erabiltzailearentzako zerbitzurik onena optimizatzen ditu. Erabiltzaileak bere jarduna kanpo utz dezake bere nabigatzaileak eskura jartzen dizkion esklusio sistemen bidez.\nPartikularki, webgune honek Google Analytics erabiltzen du, Google Inc.-ek, helbidea Estatu Batuetan eta egoitza nagusia 1600 Amphitheatre Parkway, Mountain View, California 94043-an duenak, eskura jartzen digun zerbitzu analitikoa da. Zerbitzu hauen prestaziorako, zerbitzuok informazioa biltzen duten cookie-ak erabiltzen dituzte, erabiltzailearen IP helbidea barne, eta berau Google.com webean xedatutako baldintzetan Googlek transmititu, tratatu eta bilduko du. Barne delarik, delako informazioa besteri transmititzea lege eskakizunengatik edota beste horiek informazioa prozesatzen dutenean Googleren kontu.\nGoogle Analytics-en cookie-en ezaugarriak honako esteka honetan zehazten ditu Googlek: https://www.google.com/analytics/learn/privacy.html?hl=es\nGooGoogle Analytics-ek ondoko esteka honetara bidaltzen zaitu bere cookie-ak nola desaktibatu azaltzeko: https://tools.google.com/dlpage/gaoptout\nErabiltzaileak berariaz onartzen du, Site hau erabiltzeagatik, bildutako informazioaren tratamendua arestian aipatutako eran eta helburuekin. Era berean aitortzen du baduela aipaturiko datu edo informazioaren tratamenduari uko egiteko aukera, bere nabigatzailean horretarako konfigurazio egokia hautatu eta cookie-en erabilerari uko eginez. Hala ere, gerta liteke bere nabigatzaileko cookie-en blokeo aukera honek Websiteko funtzionalitate guztien erabilera erabatekoa ez ahalbidetzea.\nZure ekipoan instalatutako cookie-ak blokeatzea edo ezabatzea ahalbidetu dezakezu zure ordenagailuan, tabletean edo smartphonean instalatutako nabigatzailearen konfigurazio aukeren bitartez:\nCookie-en politika hau dela eta zalantzarik baldin baduzu, gurekin kontaktatzea besterik ez duzu: info@tusapellidosvascos.com


8. ibilbidea: Gorlizetik, Astondotik, Itsasargitik, Ermua menditik, Armintzatik, Urizarmenditik, Andrakatik, Plentziako itsasadarretik, Gandia auzotik eta berriz ere Gorlizetik doan ibilbide zirkularra - VisitGorliz\n8. ibilbidea: Gorlizetik, Astondotik, Itsasargitik, Ermua menditik, Armintzatik, Urizarmenditik, Andrakatik, Plentziako itsasadarretik, Gandia auzotik eta berriz ere Gorlizetik doan ibilbide zirkularra\nDenbora: 4 ordu eta 15 minutu\nDistantzia: 21,6 km\nZailtasuna: ertaina – Altua (bere luzeragatik eta Ermua eta Urizarmendirako bi igoerengatik)\nMetatutako desnibel positiboa: 786 m\nOhartarazi behar dut gidaren ibilbide luzeenetako bat dela hau, eta desnibel positibo handiena duen bigarrena. Nahiko entrenatuta dauden pertsonentzako mendi-ibilaldien iraupena lau ordu eta erdi ingurukoa izango da, geldialdirik gabe. Lasaixeago hartuz gero – gainera, hain ibilbide luzean geldialdiren bat egin behar da zerbait edan eta jateko, paisaia miresteko eta abar –, bost ordu eta erdira irits gaitezke.\nIbilbide luze hau lau zatitan bana dezakegu: lehenengoa irteeratik Ermuako gailurreraino, bigarrena Urizarmendi gailurreraino Armintzatik pasatuz, hirugarrena Andrakara, eta laugarrena Andrakatik Gorlizera Plentzia eta Gandia itsasadarretik pasatuz.\nGorlizetik Ermua mendirako lehen zatia aurreko ibilbideetan aipatu dugu, baina gogoratu behar dugu gaurko ibilbidean Astondotik goazela, kostatik hurbilen dagoen ibilbidea eta, beraz, gogorrena (ikusi 2. ibilbidea).\nLehen zati honen gutxi gorabeherako denborak honako hauek dira: Ibarreta Plazatik Astondoraino iristeko 18 minutu beharko ditugu, gure urratsen arabera, noski. Azkorriagako gotorlekura beste 15, eta itsasargira beste 19 edo 20. Eta itsasargitik Ermuara iristeko, beste 20 minutu. Guztira, ordu 1 eta 13 minutu behar izan ditugu Ibarretatik Ermuara iristeko kostaldeko ibilbide honetatik.\nEta ibilbidearen bigarren zatia hasten da, Armintzara jaistea eta Urizarmendira igotzea. Ermuatik Armintzara, ohiko bidetik, beste ordu erdi bat beharko dugu, eta, beraz, ordubete eta 45 minutuz ibiliko gara oinez. Ez dugu uste beharrezkoa denik 2. ibilbidean deskribatu dugun Ermuatik Armintzara jaisteko bidearen deskribapena errepikatzea. Ez du galerarik eta seinaleztatuta dago.\nErmuatik jaitsi eta herrira sartzeko biribilgunera iritsiko gara. Ondoan aparkaleku handi bat dugu gurutzatu, eta aurreko kaletik, eraiki berri diren etxe batzuen artean, Armintza-Bakio errepidera iritsiko gara. Iturri publiko pare bat aurkitu ditugu gure egarria asetzeko edo kantinplorak betetzeko. Hemendik aurrera, eta Urizarmendi mendiaren gailurra igaro arte, 4. ibilbidearekin bat egiten duen tarte batetik joango gara, baina alderantziz, oraingoan igotzeko.\nAurrera jarraitu eta Armintzako hondartza harritsua gure ezkerretara uzten duen zubia igaro ondoren, eskuinera hartuko dugu auzo-errepide batetik. Igoera handian, zenbait baserri eta txalet handi alde bietan utzita, plazatxo batera iritsiko gara bihurgune batzuen ondoren, seinaleztatzeko zutoin bat duela. Bertan, gure lehen helburua adieraziko dugu: Urizarmendi 1,5 km eskuinera egingo dugu.\nEhunka metrotan atzean utzi ditugu txaletak, eta bideak aurrera jarraitzen du, goranzko bidean eta galerarik gabe. Eukalipto-baso batean sartuko gara, eta aldapa batzuk izango ditugu sarrerako lehen zatietan.\nBerehala bidegurutzea aurkituko dugu. Gure ezkerrean zuri-gorrien marka gurutzatu bat dago. Ez dugu hortik joan behar. Bidegurutzean, hormigoiz betetako traktore-gurpil handi bat utzi dutela ikusiko dugu. Idien entrenamenduan erabiltzen zen “idi probak” egiteko, pista hauetatik harri moduan arrastaka eramanez. Aurrez aurre jarraitzen dugu. GR 123aren markak daude eta bideak ezkerrera egiten du beti eukalipto basoaren barruan.\nEukaliptalaren azpiko igoera leunean jarraituko dugu buztinezko pista batetik eta urak landutako ildo sakonak dituzten zenbait tartetan. Minutu gutxiren buruan beste bidegurutzea aurkituko dugu, marka zurigorriekin seinaleztatua, eta aurrera jarraituko dugu desbideratzerik gabe. Tarteka, bidea gogorra egiten da, gainditu behar ditugun aldapa handiak direla eta. Gainera, igoera deseroso samarra da, hautsita dagoelako eta harri handiak dituelako, batez ere amaieran, eremu garbiago batera ireki aurretik.\nBidegurutze batera iritsi eta ezkerretara hartuko dugu. Eskuinetik Lemoizera jaitsiko ginateke. Beti desbideratu gabe, handik pixka batera Lemoizko zentral nuklear abortatutik zetorren eroanbide elektrikoko dorre handi baten oinarriraino iritsiko gara. Kasu honetan, kableek, dirudienez, Eusko Jaurlaritzak Armintzako uretan egindako proiektu pilotuan lortutako elektrizitatea eramaten dute, olatuen indarrez elektrizitatea lortzeko.\nBideari jarraituko diogu, gune garbiagoan, bi dorre elektrikoren arteko kableen norabideari jarraituz beste dorre handi bateraino, basorako sarrera berri batean. Bidea beti goranzkoa da, baina ez gehiegi. Bigarren dorre horren azpian, eskuinetara, Lemoizeraino jaisten den bide bat ikusten da. Ez goaz hortik.\nHemen bideak bat-batean ezkerrera egiten du eta pixka bat aurrerago eskuinera. Gure eskuinetara eukaliptal zahar bat uzten duen pista batean gaude; ezkerretara, berriz, duela gutxi landatutako beste eukaliptal bat. Urte gutxiren buruan, biak ia berdinduta egongo dira, eta, beraz, eukalipto altuekin ibiliko gara bi aldeetatik. Hemendik, argi eta garbi ikusten zen Zentral Nuklearreko Basordas kala, baina eukaliptoak hazi egin dira eta eragotzi egiten dute.\nEhun bat metrotan, eukaliptal zaharra amaitzen denean, gure eskuinaldean teilatu gorriko etxetxo metaliko bat aurkituko dugu, Urizarmendi mendiko postontzi gisa, hautsitako zutoin geodesiko baten ondoan. 294 metroko altuera du, Ermua mendiak baino bi gehiago (2 ordu eta 20 minutu).\nAurrera jarraitu eta jaitsiera hasten da, inguratzen dugun beste dorre elektriko txikiago baten ondoan. Bideak zati bat jaisten du, hainbat ibilbide seinalatzen dituzten zutoin batzuetara iritsi arte. Handik metro gutxira, bide bat ikusten da. Basoaren azpiko zati baten ondoren, Urizar-Lemoizera jaisten den errepide batean amaitzen da, eta Gorlizera igotzeko deskribatu dugun aurreko bidetik (4. ibilbidea) itzul daiteke. Guk ez diogu kasurik egiten bide horri. Bakio edo Jata (GR 123) adierazten duten ibilbideak ere baztertuko ditugu. Aurrera jarraitu, Andraka eta Marurirantz.\nMinutu batzuk barru etxetxo zuri dotore bateraino iritsiko gara. Leihoak berdez margotuta daude, eta gure eskuinetara utziko ditugu, alanbrada baten atzean. Ibarrean, beherago, baserri bat ikusten da, gida hau idatzi dudanean erretejatzen ari zena. Alboan desbideratze bat utziko dugu, Espainiako gerra zibiletik birgaitutako metrailadoreen habia bat bisitatzeko. Seinaleztatuta dago. Euskal gudarien defentsa lerroaren hondarrak dira, “Linea Ingelesa” deritzona. Ibilbide honetako hainbat zatitan, “Bilboko Burdin Gerrikoaren Memoriala” erakundeak birgaitu eta seinaleztatu dituen lubakiak eta metrailadoreen habiak erakusten dituzten kartel txiki batzuk ikusiko ditugu. Berangon dago horren museoa.\nBideak bi aukera dituen gune batera iritsiko gara. Biak leku berera iristen dira. Guk pista zabalena aukeratuko dugu, eskuinekoa. Ezkerrekoa, gora igotzen den eta basoan bete-betean sartzen den bidezidor bat da, daramagun pista nagusian ehunka metro igaro ondoren itsasoratzen dena. Goikomendirantz (238 m) seinaleztapen batzuk daude, eta baztertu egiten ditugu.\nGune argiago batera iritsiko gara, bidearen ondoan dorre elektriko handi bat duen zelai batera, alde banatan goi-tentsioko lerroen azpiko suebaki zabala ikusten dela.\nAurrera jarraituko dugu, daramagun pista zabaletik, eta, tarte batean, legarrezko eta lurrezko pista zementuzko pista bihurtuko da, eta, jaitsiera txiki batean, Andraka auzora iritsiko gara, Mungia-Gorliz errepide orokorrera iristeko.\nBertara iristean, eskuinera hartu eta 200 bat metrotan biribilgune batera iritsiko gara errepide orokorrean. Andrakan sartuko gara izen bereko jatetxearen parean (3 ordu eta 10 min). Bere ondoan, probalekuaren eta ermitaren atzean, auzo-errepide bat jaisten da. Iturri publiko bat dago gure ezkerraldean, harrizko eskailera batzuetan. Beroa estutzen badu, freskatzeko aukera bikaina da. Ondo zaindutako baserri zoragarrietan barrena jarraituko dugu errepide honetatik. Batzuetan, GR marka zuri-gorri batzuk ikusten ditugu.\nJaitsiera baten ondoren eta 500 bat metroko errepide baten ondoren, alanbrez bereizitako belardien eta haien atzean pixka bat beldurtzen duten mastin solte batzuen artean, eskuinera biratzen duen errepide oso itxiaren bihurgune batera iritsiko gara. Hantxe bertan utziko dugu, GR zutoin baten aurrean, zuhaitzen artean zuzen eta belarrak estalitako bide bat hartzeko, zeina ehunka bat metroren ondoren eskuinera ere biratzen baita jaitsiera zabalean Plentziako itsasadarra bilatzeko. Beti beherantz jo behar da, aurkitzen dugun beste edozein pista edo bide baztertuz. Zuhaitz batzuetan GR seinaleren bat edo beste ageri da. Tarte hau nahiko deserosoa da, batzuetan harritsua eta lokaztua, eta beti nahiko irregularra.\n10 bat minututan, landaretza handiaren artean eta batzuetan zuhaizti basatiaren azpian, itsasadarrera iritsiko gara, seinaleztatzeko zutoin baten ondoan (3 ordu eta 26 minutu). Eskuinera hartuko dugu (ezkerretara Butroeko gaztelurantz joango ginateke), eta beste 15 minututan, gutxi gorabehera, Gandiatik Koala haztegien instalazioetara eta Andraka auzora igotzen den errepidearekiko bidegurutzera iritsiko gara (3 ordu eta 45 minutu). Bidearen zati honek ez du galerarik\nGuk lehenengo gure ezkerrera eta berehala eskuinera hartuko dugu. Gandiaraino jaisten den errepidea da, eta lehenengo zatian bertatik jaisten gara, bi aldeetan baratze-alanbraden artean. Lantegi industrial bat dago gure ezkerretara errepidearen alderik lauenera iritsi baino lehen. Errepide horrek Mandañu bidea du izena, eta Gandia Bidera heltzen da.\nOrain Gandia auzotik ibiliko gara. Harrizko iturria igaro eta Gandia Bidera iritsi bezain laster, lehenengo kaletik egingo dugu eskuinera, Larrabeiti kalean, eta, berehala, ezkerrera, biribilgune txiki batera iritsi arte, eta, ondoren, eskuinera jarraituko dugu Iturribidetik. Tarte labur bat igaro ondoren, igoera txiki batekin, Kautela Bidera iritsiko gara, eta, handik, gure eskuinera jarraituko dugu, lehenengo biribilgunea gainditu arte eta hurrengo errepidera iritsi arte: Mungiako errepidera (4 ordu eta 5 minutu).\nBiribilgune honetatik bideratuko ditugu gaurko ibilbidearen azken ehunka metroak, Gorlizko hilerriaren paretik igaro eta berehala iritsiko gara Gorlizko sarrerako txaluparen biribilgunera eta, beraz, Ibarreta plazara (4 ordu eta 15 minutu).\nGogoan izan behar dugu ibilbide hau mendizaleentzat dela, mendi-ibiliak eta ibilaldi luzeak egiten ohituak daudenentzat, batzuetan aldapa gogorrak gaindituz. Hala ere, esan daiteke ez dela gogortzat har dezakegun martxa bat, luzea baino ez baita ia 800 metroko desnibela gainditzen.


Bakioko Udala - Bakiok ziklo bat itxi du eta herritarren parte hartzean oinarritutako etorkizun jasangarriaren alde egin nahi du\nBakiok ziklo bat itxi du eta herritarren parte hartzean oinarritutako etorkizun jasangarriaren alde egin nahi du\nHamar urte inguru daramatzagu kanporako irudi eskasa transmititzen eta uste dugu egoera errealaren berri emateko ordua heldu zaigula. Horregatik, honako honen bitartez, adierazi nahi dizuegu Bakio oraingoan ziklo bat ixten ari dela.\n2015. urtean, gobernura heldu ginenean, Udala oso egoera ekonomiko larrian aurkitu genuen. 2010etik arrastaka daramagun zor ekonomikoak eta 2012.urtean zor ekonomiko hori kitatzeko sinatu zuten doikuntza planak baldintzatu dute urte hauetako garapen ekonomiko, sozial eta kulturala. Garrantzitsua iruditzen zaigu azpimarratzea hartzen diren erabaki ekonomikoek herriaren egunerokotasunean duten inpaktua, guk argi dugulako tokiko ekonomia herritarren beharrizanak eta lurraldea bera kudeatzeko tresna bat baino ez dela.\nHau guztia esanda ondorengo mezua zabaldu nahi dugu: Bakiok 2015. urtean zuen %124 zorpetze maila 2017an %42,84ra jeistea lortu du, eta aurreikusten dugu 2018an %26,35era heltzea. Gainera, 2019ko aurreikuspenak betetzen badira,espero dugu aurtengo zorpetze maila %20 baino txikiagoa izatea. Bistan dagoenez, datu hauek egonkortasuna ekonomiko eta presupuestarioa isladatzen dute.\nLegegintzaldi honetan definitutako helburu ekonomikoak bi izan dira. Alde batetik egonkortasun ekonomikoa lortzea, eta beste batetik udalaren jasangarritasun ekonomikoa bilatzea. Jasangarritasuna ulertzen dugu udal aurrekontuak Bakiok dituen baliabide ekonomikoak kontuan hartuta diseinatzea dela, beti ere, etorkizuneko egonkortasun presupuestarioa baldintzatu gabe. Testuinguru hau kontuan hartuta, legegintzaldian geure buruari jarritako lehenengo “hito” ekonomikoa gainditu dugu: 2017. urtean, 2012an sinatutako doikuntza plana atzean utzi dugu. Aurreikusitako epean baino 10 urte lehenago egitea lortu dugu. Hau gaindituta, orain hurrengo mugarria 2022. urtean dugu, urte horretan gure ekonomia inflexio puntu batean sartuko baita. Dakizuen moduan, Bakioko Udalak hitzarmen bat sinatu zuen Bizkaiko Foru Aldundiarekin Txakolingunea kudeatzeko. Hitzarmen horren truke, 10 urtean zehar banatuta, Udalak 3.200.000€ko diru-sarrera jasotzen du, berau 2022an bukatzen delarik. Beraz, hurrengo helburua izango da “hito” honetara %0 zorpetze mailarekin heltzea.\nBadakigu udal batek edo erakunde publiko batek defizitaren edo zerpotze-indizearen inguruan hitz egiten duenean ezinegona sortzen duela gizartean, askotan adierazpen hauek murrizketa plan batekin batera aurkezten direlako. Gure asmoa lasaitasun mezua zabaltzea da: argi utzi nahi dugu, “economia de guerra” deitutakoa aplikatzen duen eredua gaitzesten dugula,eta 2015etik gaur arte egin bezala zerbitzu publikoak berreskuratzen, babesten eta inbertsioak diseinatu eta exekutatzen jarraituko dugula. Testuinguru honetan kokatzen ditugu lorezaintza zerbitzuaren berrezarpena, udal kiroldegia zabaltzea, gaztelekua eta asteburuetako ludoteka martxan jartzea, eskolako aterpea, skaterparkaren konponketa edo beste hainbat inbertsio URAren eskuetan daudenak oraindik, beraiek baiezkoa ematen dutenean exekutatuak izateko. Hauen artean daude Ibarratorreko obrak edo Solozarreko urbanizazioa bukatzeko obrak besteak beste.\nEgonkortasuna mantentzeko Udalaren politika ekonomikoa birdefinitu dugu. Guk ekonomia herritarren eta lurraldearen beharrizanak asetzeko herramienta bezela ulertzen dugu. Era honetan aurreko eredutik aldendu nahi dugu. Aurreko ereduak lurraldea erabiltzen zuen ingresoak handitzeko eta era proportzionalean gastuak handitu ahal izateko zerbitzu berriak sortzeko.\nUrbanismoaren garapenak eta 1000 etxe baino gehiago eraikitzeko aurreikuspenak urte luzeetako politika ekonomikoa baldintzatu du. Eredu honen aurrean legegintzaldi honen helburua izan da herritarrek lurraldearen garrantzia ulertzea eta hurrengo urteotan garatu beharreko hirigintza eredu berria definitzea. Prozesu honetan perfil, ideia politiko eta adin desberdinetako herritarrek parte hartu dute, 300 pertsonatik gora hain zuzen ere. Bakiok norabidea aldatu nahi du eta orain erreferenteak bilatzen ditu jasangarriagoak diren komunitate eta herrialdeetan. Testuinguru honetan kokatzen ditugu basoen plan berria, Bakearen etorkizuna edo Solozarrerena, eta baita bukatu gabe dauden beste sektore urbanistikoena ere.\nLegealdi honetako beste helburu garrantzitsu bat izan da gardentasunaren alde eta parte-hartzearen alde egin den apustua erabakiak hartzeko orduan. Tokiko politikak, eraginkorra eta eragilea izan nahi badu, herritarren begirada islatu behar baitu. Testuinguru honetan eztabaidarako eta hausnarketarako guneak sortu ditugu: bilerak elkarteekin, bilera irekiak, auzo-batzarrak, arlo desberdinetakoak, parte hartzeko foroak, Umeen Herriaren aholku batzordea, bilerak jubilatu eta pentsiodun pertsonekin…\nParte-hartzea egituratzea da hurrengo urteotarako erronka, jarraitu behar dogu eta herritarrek parte hartzeko guneak sortzen. Ildo honetan burutu da 2019ko aurrekontua diseinatzeko prozesua, aurrekontu parte-hartzaileak garatzeko 2018an hasi zen prozesua. Adostasun politikoarekin hasi zen prozesu honek berme batzordea izan du ardatz, ausaz aukeratutako pertsonek osatua, eta herritarren 600 proposamen baino gehiago jaso zituen. Azken fasean ere, proposamenak botatzekoan, 475 bakiotarrek hartu du parte.\nHorregatik albiste hau baliatu nahi dugu eskertzeko herritarrek prozesu honetan izan duten interesa eta parte-hartzea. Horrek ahalbidetu baitu erronka historikoa lortu izana 2019 honetako urtarrileko Osoko Bilkuran: Aurrekontuak aho batez onartzea. Udal korporazioa osatzen dutenei ere eskerrak eman nahi dizkiegu, aurrekontua onartzeko bidean egindako ahaleginagatik. Zalantza barik, erantzukizunez kudeatzen jarraitzea izango da markatutako helburuak lortzeko bermea, honako helburuok hain zuzen:\nJasangarritasun ekonomikoa eta aurrekontu-egonkortasuna.\nBakioko lurraldearen garapena.\nHerritarren parte-hartzea gure herriaren garapenaren berme gisa.


Balmasedako Udala - Ekintzaileentzako laguntzak\nBizkaiko Foru Aldundiaren Ekonomia Sustatzeko Sailak diru-laguntzak emango ditu autoenplegua eta enpresak sortzea sustatzeko. Horretarako, diruz lagunduko dira gastu hauek: lokalaren alokairua, hornigaiak, aseguruak, garbiketa eta mantentze-lanak, bulegoko materiala, zerbitzu profesional independenteak, publizitatea eta promozioa, eta Gizarte Segurantzaren kotizazioak.\nDiru-laguntza horiek euren jarduerari urtarrilaren 1etik urriaren 31ra bitartean ekiten dioten ekintzaileei zuzenduta daude. Proiektu bakoitzeko guztira 3.000 euro emango dira. Sail horren diru-laguntza jaso duten erakundeen aholkularitzari esker sortutako enpresak badira, 4.000 euro emango dira, eta gizartean baztertuta geratzeko arriskuan dauden kolektiboak badira, 5.000 euro.\nHalaber, aurten Ekonomia Sustatzeko Sailak ekintzaileei laguntzeko asmo sendoa du eta horretarako, laguntza osagarri bat eman nahi die hasierako inbertsioa egiterakoan. Hala, bada, jardueran alta ematen dutenean 30 urte edo gutxiago duten pertsonek 1.700 euro arteko laguntza jaso dezakete (pertsona bakoitzeko) ibilgetuen inbertsioaren % 70 finantzatzeko, hain zuzen ere, aplikazio informatikoak, eraikuntzak, instalazio teknikoak, makinak, altzariak… Beharrezkoa da gutxienez 500 euroko inbertsioa egitea laguntza jaso ahal izateko.


Eskola garaiko Lorca, Dali eta Buñuel haiek | Berria.eus\nKultura Eskola garaiko Lorca, Dali eta Buñuel haiek\nEskola garaiko Lorca, Dali eta Buñuel haiek\nGaur hasiko da Loraldia jaialdia, Bilbon, eta pisu berezia izango du teatroak lehen astean. Asteburuan 'Lorca, Dali, Buñuel. Aborigenak' antzezlana estreinatuko dute\n2017-03-07 / Iñigo Astiz\nAntzerkiarekin abiatuko du Loraldia jaialdiak bere hirugarren aldia, gaur, Bilbon. Izan ere, guztira, diziplina guztietako 30 emanaldi baino gehiago programatu dituzte gaur hasi eta apirilaren 8ra bitarte, baina antzerkia izango da lehen asteko protagonista nagusia. Gaur estreinatuko dute Ez dok hiru antzezlana Patxo Telleria eta Mikel Martinez antzerkigileek, Arriaga antzokian, eta bihar ere emango dute; lan horrekin jarriko da abian jaialdia, baina asteburuan beste estreinaldi bat izango da: Lorca, Dalí, Buñuel. Aborigenak. Federico Garcia Lorca poeta eta antzerkigilearen testuak ditu ardatz emanaldiak, Felipe Lozak zuzendu du lana, Patxo Telleriak egokitu du testua euskarara, eta Pabiloi 6 aretoko Gazte Konpainiak oholtzaratuko du pieza, areto horretan bertan, ostiral, larunbat eta igandean.\nCollage moduko bat da antzezlana. Lorcaren bizitza da piezaren hari nagusia, eta Lorcaren hainbat antzezlanen testu puskak baliatuz osatu du kontakizuna. «Erritmo handia du piezak horregatik», azaldu du Lozak. Baina pieza ez da izango Lorcari buruzkoa soilik. Madrilen ikasle zela Salvador Dali artistarekin eta Luis Buñuel zinemagilearekin izandako harremana ere kontatzen du lanak, eta baita Madrilgo Ikasle Egoitzan zegoen giroa eta orduko testuingurua ere.\nKorala izango da antzezlana, eta lau aktorek jokatuko dute, esaterako, Lorcaren rola. Tarteka. Txatalka. Bizi. 20 urte inguruko Lorca, Buñuel eta Dali izango dira figura nagusiak, baina Lozak pertsonaia zerrenda luze bat ere igoko du oholtzara sortzaile haiek bizitako giroa azaltzeko: Albert Einstein, Polizia, senideak, Sigmund Freud, Andre Breton, eliza, militarrak...\nLorcaren eboluzioa ere kontatzen du antzezlanak, Lozaren hitzetan. Nola jaio zen familia aberats batean, eta, halere, nola egin zuen bat gizarteko sektorerik umilenekin. Baina ez hori bakarrik; zuzendariak azaldu duenez, obrak haren homosexualitatea eta heriotza ere kontatzen baititu, esaterako. «Nola hil zuten ere kontatzen dugu, ze hil zuten masoia, gorria eta marikoia zelako. Horregatik hil zuten, baina, bistan denez, ez zuten erabat hil; zeresana ematen jarraitzen du. Hori da kontatu nahi duguna: zeresana ematen jarraitzen duela».\nLau hilabete eman dituzte obra prestatzen. Gaztelerazko bertsioarekin aritu dira lehen hiruretan lanean, eta espresuki euskarazkoa prestatzen eman dute azkena, Mitxel Santamarinaren laguntzarekin. Antzezle taldearen energia eta ikasteko gogoa azpimarratu ditu zuzendariak. Izan ere, 25 urtetik beherako gazteek osatzen dute Pabiloi 6 aretoko gazte konpainia, eta hautu horren zergatia azaldu du Ramon Barea antzerkigile eta pabiloiaren bultzatzaileak. «Plataforma bat eskaini nahi diegu profesioan hasi berri diren gazteei arte eszenikoen esparruan murgilduz joateko. Entrenamendu gune bat sortu nahi izan dugu». Kontratupean egin dituzte entsegu guztiak antzezleek, Bareak zehaztu duenez, eta hainbat tailer ere egin dituzte antzezlaneko gaiak sakonago ezagutu ahal izateko. Antzezleek adierazi dute oso pozik daudela izandako esperientziarekin.\nTestuaren euskarazko moldaketaren kalitatea azpimarratu du antzezlanaren zuzendariak. Dioenez, ez da itzulpen soila izan, egokitzapena baizik. Loza: «Ez zen nahikoa itzultzailea literatur aditua izatea, antzerkigilea izan behar zuen. Lorcaren testuaren erritmoa apurtzen baduzu, antzezlana apurtzen duzu». Pozik azaldu da horregatik itzulpenarekin, haren hitzetan, testuak «edertasun eskuragarria» duelako. Bi hizkuntzatan aritzearen zailtasunak aipatu ditu, halere. «Halere, euskal aktoreak oso ohituta daude hala lan egitera», bukatu du azalpena Lozak, eta Bareak jarraitu umore puntu batez: «Bai, ohituta daude doble lan egin eta soldata bera jasotzera».\nEuskaraz egingo dute piezaren estreinaldia Loraldia jaialdiaren barruan, eta gazteleraz egingo dute gero, 17tik aurrera.


Ihauteriak - Carnaval 2014 - Korteta Nekazalturismoa - Landa etxea Tolosan\nBeste urte batez Ostegun Gizenean hasiko dira Tolosako Inauteriak. Sei egun modu librean edo antolatuan parte hartzeko, ondo pasatzeko eta besteek gozatzeko asmoz. Gipuzkoako Inauteri masiboenak eta ezagunenak dira. Jaiak, danborradak, txarangak, zezenak eta era guztietako kale animazioak. Karrozak eta konpartsek kalejira harrigarriak egiten dituzte.\nFesta asteartean gauerdian amaituko da sardinaren ehorzketarekin.


Zure neurrira egindako zerbitzua eskainiko dizugu\nProzesu presentziala eta digitala neurrira\nPartaidetza digitalerako tresna eskura\nPartaidetza kudeatzeko ataria zure erakundearentzat\nIkusi martxan dauden #PartaidetzaOn proiektuak\n#PartaidetzaOn plataforma probatzeko demoa\nZer da #PartaidetzaOn?\n#PartaidetzaOn partaidetza-prozesuak lantzeko Elhuyarrek sortu duen tresna teknologikoa da. Parte hartzeko bestelako bideak zabaltzen ditu, eta baliagarria da partaidetza presentziala sustatzeko eta hobetzeko. Herritar gehiagorengana iristeko aukera ematen du, bai eta aurrez aurreko partaidetza-prozesuetan alderdi kuantitatiboak pisu handiagoa izateko ere.\nTresna honen bidez, partaidetza-prozesuaren jarraitutasuna eta informazioaren gardentasuna bermatzen dira; izan ere, IKT tresnak eskura jartzen ditu herritarrak subjektu aktibo bihur daitezen, administrazioaren eta herritarren arteko harremana errazten du, eta baliagarria da gobernu onerako praktiketan sakontzeko.\nTresnak kudeatzaileen lana errazten du, prozesu presentzial eta telematikoko informazioa bateratzeko aukera ematen baitu.\nParte-hartzea oinarri duen edozein prozesutan, berebiziko garrantzia dute komunikazioak eta informazioaren kudeaketa gardenak. Alderdi horiek indartzea eta hobetzea bilatzen du webguneak:\nInformazioa emateko (helburuak, lanerako oinarriak, prozesuaren diseinua, kronograma, deialdiak…).\nParte-hartzea sustatzeko eta proiektuaren inguruan komunitate bat eraikitzeko.\nProzesuaren inguruko zalantzak argitzeko, eta proiektu-arduradunekin komunikazioa errazteko\nTresnak, halaber, parte hartzeko beste bide bat izatetik harago, komunitatea sortzeko eta eztabaida sustatzeko erreminta ere izan nahi du.\nZer eskaintzen du #PartaidetzaOn-ek?\nPlataformak integraturik dituen teknologiei esker, beste aukera hauek ere eskaintzen ditu:\nProzesua hasieratik bukaerara kudeatzeko aukera.\nZure beharren araberako prozesua diseinatzeko aukera.\nProzesu guztiz eleaniztuna bermatzen du: eduki guztia sortzen den momentutik hizkuntza guztietan.\nNabigazio eroso eta erakargarria:\nBilaketa aurreratua eta eleaniztuna, iragazkiak.\nAntzeko proposamenak erakusten ditu.\nProposamenak gaika sailkatzeko funtzionalitatea.\nInformazio gehiago nahi baduzu edo tresnari buruzko zalantzak argitzea nahi baduzu, bete orri hau, eta zurekin harremanetan jarriko gara.\nZure neurrira diseinatutako partaidetza prozesua, presentziala eta digitala.\nZure erakundearen neurrira diseinatutako prozesua (presentziala eta online).\nProzesu osoa kudeatzea (presentziala eta online).\n#PartaidetzaOn erabiltzea partaidetza digitala bideratzeko.\n#PartaidetzaOn erabiltzea prozesuaren informazio guztia kudeatzeko.\nZure erakundearen webgunetik lotura #PartaidetzaOn plataformara.\n#PartaidetzaOn plataforma zure eskura, zure erakundearen prozesuetan parte-hartze digitala ahalbidetzeko.\n#PartaidetzaOn plataforma erabiltzea zure erakundeak sustatutako prozesuan.\nPlataformaren kudeaketa teknologikoa eta mantentze-lanak gure esku.\nProzesuaren lanketa eta kudeaketa zure esku.\n#PartaidetzaOn erabiltzeko beharrezko trebakuntza eta kontsulta-zerbitzua.\nAukeran, prozesua diseinatzeko eta garatzeko aholkularitza.\nPartaidetza kudeatzeko ataria zure erakundearentzat.\nZure erakundeak prozesu guztiak #PartaidetzaOn-en bitartez kudeatzea.\nZure erakundearen partaidetza ataria garatzea.\nZerbitzari dedikatua, mantentze-lanak gure esku.\n#PartaidetzaOn erabiltzeko trebakuntza eta kontsulta-zerbitzua.


Antolaketaren Garapeneko Etapa Desberdinak | Sakona Al Solutions\nZer da Sakona?\nAntolaketaren Garapeneko Etapa Desberdinak\nby Sakona | Feb 27, 2019 | Antolaketa garapena, Desarrollo Organizacional\nHobetzeko neurketak. Hobetu ahal izateko eta hobetzen ari garela jakiteko, beharrezkoak dira adierazleak. Premisa hau, eman dakiokeela gure bizitza pertsonal eta/edo profesionalaren edozein eremuri, Antolaketaren Garapeneko etapa desberdinetako funtsezko ondorioa da.\nProdukzioan erabilitako adierazle ohikoenetako bat OEE-a (Overall Equipment Effectiveness) izan ohi da.\nAdierazle honen bitartez hurrengo datuak lortzen dira:\nAbiapuntua planifikatutako denbora da. Egutegi laboralara, txandak, geldialdiak eta programatuta dauden atseden-garaiak edota antzekoak honen dependentzia izaten du.\nOEE-a ondo diseinatutako sistema batek, eta parametroetako eta ekoizpenaren emaitzetako informazioa hartuz, baimentzen du lehentasuna ematea eta aspektu gakoak ezagutzea enpresa-emaitzak hobetzeko eraginkortasun eraginkorraren ikuspuntutik.\nEnpresa bakoitza OEE-aren printzipio orokor hauetan oinarrituz, bere adierazleak diseinatu behar ditu eta kontrolatzeko parametroa eragiten duen tokian erabakitzea, eta zer parametro diren benetan neurtu behar direnak.\nKontuan izan behar da ere OEE-aren datuek alde batetik, denbora estandarreko prozesuak definitzen duela eta makina-doikuntzak, eta bestetik informazio hau bildu eta zein diren adierazleak lortzen ditu. Produktu gutxi serializatutako enpresatan eta aldakortasun handiago (Kalitatea, produktu fabrikazio denbora…) dagoen tokietan OEE-a sistema erabiltzea eraginkortasun gutxiago dauka beste enpresa produktu eta prozesu errepetizio handiagoak dauzkatena baino\nAntolaketaren Garapeneko etapetan neurtzeko OEE-aren datuak\nOEE-aren datuek nolanahi ere baimentzen dute instalazioetako eta errendimenduko eraginkortasuna eta fabrikazio-prozesuetan erabilitako denbora ezagutzea. Beste aspektu bat izango da erraztasuna edo ez izatea erabakiak hartzeko eta akzio zuzentzaileak erabiltzea gure sakabanatze-gradua oso handia denean eta gutxi errepikakorra denean.\nOEE-aren datuak beste adierazle batzuekin ikusi beharko ditugu eta lagunduko digu ikuspuntu osoago eta zabalagotik enpresaren bilakaera ikustea. Adibidez, adierazle batzuk garraio-epekoak, lantaldeek egindako fakturazioa izan daitezke ( Kg, unitateak neurritan, euroak…). Hura funtsezkoa izaten da, lokalagoarekiko eraginkortasun datuak eta negozio global batekin konbinatzea.\nAdierazleak ondo analizatzea funtsezkoa izaten da\nAdierazle hauekin kontu izan behar da, errendimendu handiko ratioak fabrikazio-operazioetan lehentasuna eman ahal izatea, ez da komenigarria beti, garraio-epeak luzatzen ari daitekeelako eta harekin gehiago fakturatzeko aukerak galtzen. Zentzu honetan erabaki okerrak har daitezke eta fabrika tipoko banaketa funtzionalak diseinatzea eta beretan estututako sistema antolatzaileak, banaketak fabrikan produktuengatik egitea interesgarriagoa izan daitekeenean, eta harekin bezeroentzako entregak optimizatzea, OEE-aren datuen kalterako.\nSakonatik laguntzen dizuegu optimizazioaren bidai zirraragarri honetan eta, antolaketaren errentagarritasun osoa handitzeko, sistema antolatzaile eta adierazgarriak berrantolatzeko.\nKanpoko merkataritzarako nazioarteko erakunde garrantzitsuenak\n6 aldagai adimen lehiakorreko prozesuan erabiltzeko\nAEBek EBri ezarritako muga-zergak\nCategories Select Category Adimen lehiakorra Antolaketa garapena Desarrollo Organizacional esportazioak Inteligencia competitiva Monitorizazioa sakona sakona @eu Software\nSakona, enpresen antolakuntza garapena modu jasangarrian hobetzeko helburuarekin jaiotzen eta garatzen da.\nGure Newsletter-era harpide zaitez\nGure azken berriak jarraitzeko egin klik hemen


"Urteurrena berrogeialdian", Iñigo Iturrateren iritzi-artikulua\n40. urteurrena berrogeialdian. Ez genuen inoiz imajinatuko! Gaur hauteskunde-kanpaina betean egon behar genuen, eta ordu hauetan segur aski Gernikako Juntetxean, non aurtengo ospakizunen ekitaldi nagusietako bat egingo genuen. Baina koronavirusa gure bizitzetan sartu da eta dena nahasi du.\n31 Martxoa | Berria\nGaurko egunez, baina 1980an, Legebiltzarrak bere lehen bilera egin zuen Gernikan. Jesús María Leizaola lehendakariak, 40 urteko erbestealdiaren ondoren, erakunde honen lehen hitzaldia eman zuen, eta Gernikako arbolaren ondoan egin zuen, gure historiako kapitulu garrantzitsuenak idatzi diren lekuan. Bide batez, 5 emakume baino ez zeuden lehen Legebiltzar horretan. Gaur egun, kopuruan gainditzen gaituzte. Politikan bultzatzen jarraitu behar dugun berdintasunean aurrerapausoa.\n1980ko martxoaren 31tik lau hamarkada igaro dira. Denbora honetan guztian Euskadiko erakundeak osatzen joan dira, eta Herri bat martxan jarri da. Guztion artean gaur egun Eusko Legebiltzarra dena altxatzen joan gara. Oso zaila da ibilbide horren laburpena egitea baina nire memorian beti egongo dira ETAk eta GALek hil zituzten lau legebiltzarkideak eta 2014tik omendu ditugunak: Fernando Buesa, Gregorio Ordoñez, Enrique Casas eta Santi Brouard. Ezabatzen oso zaila da, halaber, Legebiltzarraren independentzia eta gure autogobernua defendatzeagatik Auzitegi Gorenak zigortutako Juan Maria Atutxa, Gorka Knörr eta Kontxi Bilbaoren irudia. Giza Eskubideen Europako Auzitegiak 14 urte geroago zuzendu zuen estropezu hori. Legebiltzarraren irudi instituzionala zaintzeko izan zuten duintasuna da guretzat jarraitu beharreko adibide bat.\nGaur, hilaren 16tik deseginda eta itxita dagoen Parlamentu bat ospatzen ari gara. Ez dakigu noiz arte, hori osasun agintarien esku geratzen da. Espero dezagun ahalik eta azkarren, horrek esan nahiko baitu borroka gainditu dugula.\nHauteskundeak izango dira, eta legealdi berri bat hasiko dugu: hamabigarrena. Gure historiari kapituluak gehitzen jarraituko dugu, eta duintasunez betetzen jarraituko dugu, orain arte bezala, gure funtzioak. Desberdinen arteko akordioak landuko ditugu, eta oraindik interpelatzen ari zaizkigun eztabaida handiak bultzatuko ditugu: gizonen eta emakumeen arteko berdintasuna eta indarkeria matxistaren aurkako borroka, gizarte-babeseko gure sistemaren etengabeko hobekuntza, klima-aldaketaren aurkako borroka, autogobernua eguneratzea eta bakean, bizikidetzan eta askatasunean oinarritutako gizartea sendotzea. Herri honetatik historia idazten jarraituko dugu, eta elkarrekin egingo dugu. 1980an, lehentasuna zuen diktadurako hamarkaden ondoren Herri bat altxatzea eta Gernikako Estatutua martxan jartzea.\nGaur, bide legal eta demokratikoetatik amaitu eta eguneratu nahi dugu. Denon artean egingo dugu, pandemia egoera honetatik aterako garen bezala. Elkarrekin. Auzolanean.


Etxebizitzaren prezioak azken urtean izan du igoera txikiena 2002tik. | Consumer\nEtxebizitzaren prezioak azken urtean izan du igoera txikiena 2002tik.\nHipoteka-zorra 440.670 milioi eurokoa izan zen abuztuan, historiako kopururik handiena\narabera: Ostirala, 2005eko urriaren 21a\nEtxebizitza librearen (berria eta erabilia) metro koadroaren batez besteko prezioa %13,4 igo zen azken 12 hilabeteetan -2004ko irailetik 2005eko irailera -, eta igoera txikiena izan zuen 2002ko lehen hiruhilekotik, Rafael Pacheco Arkitekturako eta Etxebizitza Politikako zuzendari nagusiak gaur jakinarazi dituen datuen arabera. Etxebizitza babestuaren prezioa, berriz, %5,7 igo zen.\nPachecok adierazi du datu horiek baieztatu egiten dutela gure herrialdeko etxebizitzen prezioen dezelerazioa, eta ziurtatu du Etxebizitza Ministerioak hartutako neurriek, hala nola Talka Planak, “emaitzak ematen hasten direla”.\nBaina etxebizitzaren garestitzea geldiarazi egin da, espainiarren hipoteka-zorrak beste errekor historiko bat markatu du. Abuztuaren amaieran 440.670 milioi eurokoa izan zen, historiako kopururik handiena, Espainiako Bankuaren arabera.\nBestalde, finantza-erakundeek etxebizitzaz besteko ondasunak erosteko emandako kredituak %10,9 igo ziren abuztuan urte batetik bestera, 165.932 milioi euroraino.\nHala, maileguen guztizko saldoa 607.544 milioi eurokoa da, eta urtetik urterako hazkundea %20,3koa da, maiatzetik aurrera handiena.\netxebizitza precio-eu zor


Nola egokitu IVAR apalategi bat - IKEA\nEgokitzapena: IVAR apalategia\nGauza asko gorde behar dituzu, baina ez duzu horretarako toki handiegirik? IVAR apalategi hau gune txikietarako ideia bat izan zen. Oso gustuko dugu; izan ere, behar ez duzunean alde batera utz daiteke eta behar duzunean berriro jarri. Hemen erakutsiko dizugu nola egin.\nHONAKO HAU BEHAR DUZU:\nIVAR bi atal/apal sistema bat\n6 RILL gurpil (50 mm)\n6 NORRBYN helduleku\n2 FÅGLAVIK eskutoki\n500/40 mm-ko 3 zurezko ohol (pinuak oso ondo ematen du IVAR altzariarekin)\nZurerako 50 mm-ko 12 torloju\nZurerako 20 mm-ko 24 torloju (luzeagoak izan daitezke)\nZuloak egiteko gailu elektriko 1\nPintura zuri apur bat, brotxa eta karrozero zinta\nLehenik, muntatu IVAR apalategiaren alboak (momentuz, ez muntatu beste ezer). Jarraian, finkatu zurezko hiru oholak albo bakoitzaren beheko aldera (50 mm-ko 2 torloju hanka bakoitzean). Ondoren, jarri gurpilak bi muturretan (20 mm-ko 4 torloju bakoitzean).\nOrain, apalategiaren gainerako atalak munta ditzakezu muntatze-argibideei jarraituz.\nGero, kokatu NORRBYN eskutokiak. Guk eskutokiak ere zuriz margotu genituen (eta karrozari-zinta erabili genuen margotzerakoan lerroak zuzenak izan zitezen).\nNORRBYN jarraibideak (PDF)\nZurezko piezak torlojuekin lotu aurretik, komenigarria da zulagailuarekin zulo bat egitea. Zuloak jarri nahi duzun torlojua baino zertxobait txikiagoa izan behar du.\nFÅGLAVIK heldulekuak oso ondo gelditzen dira, eta ondo datoz apalategia lerratzeko. 5 mm-ko bi zulo egin beharko dituzu alde bakoitzean, eta metalerako 4 mm x 50 mm-ko torloju batekin lotu.\nOro har, apalategi guztiak horman finkatzeko gomendatzen da, irauli ez daitezen. Kasu honetan, alde batera mugitu ahal izatea nahi genuenez, EKORRE kako bat jarri genion, goiko apaletatik lotu (eta askatu) daitekeen metalezko kable batekin.\nPrest! Bukatzeko, gehitu kako batzuk, apalategi bikain honetan gauzak zintzilikatu ahal izateko. Zorte on egokitzapenarekin!\nSormenezko idazketa: James Rynd\nAzken orduko opariak egiteko hiru ideia


Posts Tagged ‘sare sozialak’\nFlorentino Perez-en harreman jarrera\nDecember 19, 2011 Joseba Andujar\tLeave a comment\nHasteko, ea nola Florentino Perez-ek erabiltzen dituen sare sozialak bere itxura jendeari ezagutarazteko aztertuko dugu. Jakin behar dugu pertsonaia honek bi lan inportante betetzen dituela: enpresa bateko presidentea da (ACS) eta Real Madrileko presidente lana egiten du. Gainera, Florentino Perez-en bizitzan hainbat gauza gertatu dira baina, inportanteena, 2000an izan zen. Real Madril-eko presidentea izateko hauteskundeetara aurkeztu zen eta lortu zuen. Hortik aurrera, bere bizitzak ez du gauza txarrik jaso, baizik eta gutiz kontrakoa. Read more…\nCategories: Social networks, Uncategorized, Web Communication Tags: Florentino Perez, sare sozialak, Web komunikazio plana\nGara: sare sozialen erabilpena\nDecember 19, 2011 Nagore Garayoa\tLeave a comment\nBerri-erakundeentzako sare sozialek ezinbesteko aukera eskaintzen dute. Paul Grabowicz-k honako hau dio\n“For journalists and news organizations, social networks provide an opportunity for connecting with people, distributing news stories and complementing news coverage with feeds from social media”.\nHortaz, sare sozialek berri-erakundeei berriak antolatu eta zabaltzeko, gendearekin kontaktuan egoteko, eta berriak beste komunikabide batzuekin elkarbanatuak, eta aldi berean, osotuagoak izateko aukera eskaintzen dizkie. Gara aldizkariari dagokionez, erabiltzen al ditu sare sozialak? Zein neurritan? Horietaz baliatzen bada, nola erabiltzen ditu? Norekin elkarbanatzen ditu berriak…? Nire jomuga, oraingo honetan, Gara-ren Web komunikazio estrategia landu dudana azaltzea da; Gara aldizkariak sare sozial horiek erabiltzen, eta aldi berean, modu egokian erabiltzen dituen aztertzea, alegia. Read more…\nCategories: Web Communication Tags: Erabilpena, Gara, sare sozialak\nDecember 12, 2011 Joseba Andujar\tLeave a comment\nJoxe_Aranzabal-ek esaten digu zer gertatzen ari den Twitter-rekin. Web gunean esaten digu orain dela bi urte bazirudien Twitter izango zela hurrengo asmakizun handiena, eta, nahiz Facebook nahiz Google ere, kolokan jarriko zirela. Gaur egun, ostera, Twitter-rek 200 milioi erabiltzaile ditu, baina beste biek baino irabazi askoz apalagoak. Read more…\nDecember 2, 2011 Nagore Garayoa\tLeave a comment\nHala ere, sare sozialek arrakasta handia badute eta webean gehien erabiltzen direnak badira ere, alde onak eta txarrak ere badituzte, eta hauek erabiltzeko ezinbestekotzat jotzen dut alde horiek zeintzuk diren jakitea. Beraz, nire helburua testu honetan, sare sozialei buruz aurkitu izan dudan informazioa ematea da beraien arteko alde positibo eta negatiboak bereiztuz. Eta amaitzeko, argitaratutako informazioa kontuan izanik, gaur egungo sozietatean beharrezkoak diren ala ez, eta aukera ematen duten edo, ordea, arazoa diren azaltzen saiatuko naiz. Read more…\nNovember 28, 2011 Iker Legarreta\tLeave a comment\nInterneten eskuragarri ditugun sare sozialen zerrenda oso zabala da. Hala ere, dena ez da arrosa kolorekoa sare sozialen inguruan. Erabiltzaile ororen informazio eta datuak enpresa pribatuek nahierara kudeatu ditzakete. Kasu gehienetan ezjakintasun maila oso handia da eta ez gara jabetzen sare sozialetan izena emateak ekar ditzakeen arriskuez. Hain da handia sare sozialekiko menpekotasuna, batez ere gazteengan, ezen bi nortasun ezberdin eta paralelo izatera iritsi garela: lurtarra eta digitala. Pertsona bat hiltzen denean, zer gertatzen da honen sare sozialetako datuekin? Izan ere Interneten memoria mugagabea da. Gorka Bereziartuaren aburuz badago alternatibarik: ahanztura digitala. Read more…\nCategories: Social networks, Web Communication Tags: Digital identity, Nortasun digitala, sare sozialak\nNovember 25, 2011 Julen Martinez\tLeave a comment\nNovember 17, 2010 Ainhoa Arruabarrena\tLeave a comment\nGaur egun, sare sozialak beste pertsonekin harremanetan jartzeko erabiltzen ditugun tresnetako bat bihurtu dira. Sare sozial bakoitza ordea, mundu bat da eta bakoitzak bere funtzio espezifikoak ditu. Esaterako, Facebook-a zeure burua promozionatzea posible egiten duen sare soziala da, beraz, mundu profesionalean barneratzeko tresna baliagarria bihur daiteke. Read more…


Mercadonako langileak, 2019ko udan - Mercadona\nMercadonak 9.000 pertsona kontratatuko ditu 2019ko udako kanpainarako\n2019ko maiatzaren 16a\nKonpainiak bere plantilla handitu du maiatzetik irailera, iritsiko diren turistei erantzuteko eta zerbitzuaren bikaintasunari eusteko.\nLangile berri horien soldata, bai dendan, bai zentro logistikoan, hilean 1.328 euro/gordin da, eta beren lanpostura egokitutako prestakuntza jasotzen dute.\nMercadonak, supermerkatu fisikoen eta onlinekoen enpresak, 9.000 pertsona kontratatuko ditu 2019ko udako kanpainarako. Kanpaina maiatzean hasiko da, eta irailaren amaieran bukatu. Helburua da garai horretan lantaldea indartzea, konpainiak Espainian dituen 1.600 dendetako zerbitzuaren bikaintasuna bermatzeko. Izan ere, turistak etortzen dira hilabete horietan, eta Mercadonako langileek oporrak izaten dituzte, gainera.\nLanpostu berri horiek Espainiako zenbait tokitan sortuko dira, hala nola kostaldean (Andaluzia, Murtzia, Valentziako Erkidegoa, Katalunia, Balear Uharteak eta Kanariak) eta barrualdean (Gaztela eta Leon, Euskal Autonomia Erkidegoa eta Madril, besteak beste).\nJosé Elías Portalés Giza Baliabideetako kontratazio -zuzendariak nabarmendu duenez: “Langile berri horiek guztiek hileko 1.328 euroko soldata gordina dute, eta ez zaie eskatzen aurrez esperientzia izaterik, guztiek jasotzen baitute dagokien lanpostuari buruzko trebakuntza espezifikoa. Hartara, ziurtatzen dugu gure bezeroak gogobetetzen segitzen dugula, urteko gainerako garaietan bezala”.\nMercadonaren bloke logistiko bateko langile bat.\nAintzatespena Mercadonaren giza baliabideen politikari\nMercadonaren giza baliabideen politika nabarmendu egin du aurten ere Merco Talento 2018 azterketak; bere sektoreko sailkapenean, lehenengo lekuan geratu da berriro, eta sailkapen orokorrean, berriz, seigarren. Gainera, Harvard Business Review aldizkariak talentuaren barne-kudeaketa nabarmendu du, eta Lanaren Nazioarteko Erakundeak (LANE) —Nazio Batuen mendekoa— trebakuntzan, lana eta familia bateragarri egitean eta mozkinak banatzean egiten duen ahalegina baloratu du. Halaber, Mercadonak, 2018aren amaieran, Enpresa Hitzarmen Kolektibo berria eta 2019-2023rako Berdintasun Plana sinatu zituen sindikatu nagusiekin. Plan berriak, sozialagoa eta berdinzaleagoa, sendotu egiten du konpainiak enplegu egonkor eta kalitatekoarekin duen konpromisoa; halaber, indartu egiten du langileen erosahalmena hobetzeko enpresaren erabakia, eta sendotu egiten ditu lan-bizitza eta familia bateragarri egiteko ekimenak.\nGoiburu-irudia: Mercadonaren denda bateko langile bat.\nMediku-lanpostuak bete behar ditu Mercadonak Murtzian eta Alacant hegoaldean\nMercadonak Hacendado markako 13.500 litro esne eman dizkio Gironako eskualdeetako elikagaien bankuari


“Gerraren gaiagaz lez, heroinaren gaiari ere ateak itxi zitzaizkion hainbat etxetan” - Durango - Anboto.org\n“Gerraren gaiagaz lez, heroinaren gaiari ere ateak itxi zitzaizkion hainbat etxetan”\nAritz Maldonado 2020-01-24 09:10\nHirugarren proiektua dute elkarlanean Axut, Dejabu eta Artedrama konpainiek, Igor Elortzak eta Unai Iturriagak; beste behin ere, "herri memoria" osatu guran idatzi dute. Tekno jaialdi batean, Aingeru gazteak zaldi urdina deritzon droga saldu dio gazte bati, eta hau koman sartu da droga kontsumitu eta gero. Polizia Aingeruren bila hasiko da, eta baita bere familia ere. Obra 1980ko Durangon kokatu zitekeen; berdin-berdin gaur egun ere, izan ere 'Zaldi Urdina' ez da drogari buruzko antzezlan bat. Euskaraz eta euskaldunon auziei buruzko obra bat da.\nGatx egin zaizue gaiari heltzea?\nIgor Elortza: Hirugarren lana dugu elkarregaz, eta lan hauetan badago asmo bat, besteak beste antzerkiaren bitartez herri memoriaren lanketa bat egiteko. Francoren bilobari gutunaren ondoren, hurrengo aukerei buruz berba egiterakoan, nahiko arin irten zen gaia. Eragin handia izan duen gaia da, batez ere belaunaldi batengan, eta memoria herrikoian landu zitekeen gaia zela uste genuen, baina ez historiagile ikuspuntutik, antzerkitik baino.\nUnai Iturriaga: Idatzi aurretik, ez zaigu gatx egin, badagoelako material bibliografikoa, edota bizipen pertsonalengatik. Baina idazterakoan, eta obrari nondik heldu erabakitzerakoan, gatx egin zaigu, bai. Ertz asko dituen gaia da. Ez genuen irakurketa moralista bat egin gura, edo politikoa bakarrik.\nI.E.: 80ko hamarkadan, eta gero, heroinagatik bakarrik ez, xiringekin kutsatuta edo hiesagatik hil zen hainbat jende. Drogen erabilera politikoa eta interes ekonomikoak plazaratzen dira obran, baina hildako jende horrenganako berotasunagatik ere idatzi gura genuen. Beste alde hori ere landu eta islatu gura genuen, gizatasunagatik eta memoriarekiko errespetu eta lanketatik.\nU.I.: Gu, adinez, ume begiradatik izan gara lekuko, eta beldur-erakarmen arteko hori eduki dugu. Dokumental bat egin nuen Zilar Aste baterako, eta elkarrizketatuetako batek aipatu zuen bonbardaketak baino jende gehiago hil zuela heroinak. Bestetik, hildakoen familiez ere mintzatu zen. 'Lotsa eraman behar dute bizitza osoan? Ez da inoiz ezer ere egingo Durangon hau gogoratzeko?'. Barruan geratu zitzaizkidan esaldiok. Antzezlana bera deserosoa izan daiteke horregatik.\nI.E.: Gerraren gaiagaz lez, heroinaren eta drogen gaiari ere ateak itxi zitzaizkion hainbat etxetan, edo ateok berriro ez zabaltzea erabaki zen. Beraz, gai honegaz ere berdin pasatzen da, besteak beste denbora tarte laburra igaro delako harrezkero.\nGaur-gaurko gaia izaten jarraitzen du.\nU.I.: Gaur egungo antzezlan bat da. Badirudi iraganean berba egiten dugula, baina drogek triskantza sozial itzela izaten jarraitzen dute. Aldatzen dira drogak, aldatzen dira formak, baina arazoak, edo azpi-urek, hor jarraitzen dute. Drogak presente daude gaur egun, ondo pasatzeko dira, baina arazo sozial, familiar eta medikoa ziren, eta gaur egun ere badira.\nI.E.: Azken finean, istorioa gaur egunean dago kokatua, eta hasierako gertakizuna eragiten duena gaur egungo gazte batzuei gertatzen zaie. Gazte droga saltzailearen bilaketan familia osoa inplikatzen da, poliziak baino lehenago aurkitu gura dute eta. Hor hiru belaunaldi daude. Iraganera ere jauzi egiten da, baina trama nagusia gaur egungoa da.\nSorkuntza inprobisazioetan oinarritu duzue. Gustuko metodoa duzue?\nI.E.: Teknikoki sinplea da. Hasieratik egonaldi batzuk finkatzen dira. Hasierako prozesuan, sortzaile guztiok batzen gara, aktoreak, zuzendaria, idazleak... eta gaiari buruzko ekarpenak egin eta konpartitzen dira. Gero, egoerak taula gainean probatzen dira, eta hortik trama harilkatzen da. Joan-etorriko sortze prozesua da, betiere. Egonaldietan, proposamen berriak egiten dira, eta forma ematen zaio guztiari. Lan egiteko metodoak parte ederrak ditu, eta ikasbide asko. Hori da interesanteena, talde sorkuntza horretan jasotzen duzun guztia, eta negoziatu behar den guztia ere interesgarria da. Prozesu potentea da.\nU.I.: Metodo ausarta da, eta asko oinarritzen da elkarren arteko konfiantzan. Hirugarren aldia dugu horrela lan egiten, eta elkar ulertzen dugula uste dut.\nErronka bat izango zen oholtzan uneoro zazpi aktore dituen obra idaztea.\nI.E.: Interesgarria da. Denon artean egiten dugu berba gaiari buruz, eta horrek emaitza hobea dakar, batzuetan, tarteka, "korapilatzea" errazagoa izan daitekeen arren. Horrela sortzea ederra dela esango nuke, baina gogoa ere behar da: denbora hartzen du, eta energia asko inbertitu behar da. Aktoreei ere asko eskatzen die, inbentiba aldetik, fisikoki eta ordu aldetik.\n"Drogei buruz ez da berba askorik egiten; gutxiago heroinak eragindako sarraskiaz"\nAritz Maldonado urt 24 Durango\n'Zaldi Urdina' Artedramak, Axutek eta Dejabuk elkarlanean egindako laugarren obra da. Hogeita hamar emanaldi baino gehiago eskaini dituzte eta pozi...


Optimizazioa: edukia, bideak, lehorreratzeak eta bihurketak | Martech Zone\nAstelehena, urria 7, 2013 Astelehena, urria 7, 2013 Douglas Karr\nBezero berriak hartzen ditugun neurrian, ia beti azaldu behar dugu irtenbideak nola aurkitzen dituzten gure bezeroen guneak, nola sartzen diren gunean eta nola bihurtzen diren bezeroak lineako marketineko estrategien bidez. Inoiz ez da hain diseinatua. Gure bezeroek denbora asko pasatzen dute hasierako orrian, oso denbora gutxi barruko orrietan eta ia denborarik ez ateratzeko orrietan eta bihurketetan.\nGehienek uste dute haien webguneko trafikoak itxura handia duela:\nHori ez da zehatza, ordea. Jende asko hasierako orrialdetik sar daitekeen arren, bilaketen eta sare sozialen bidez deskubritzen duen jende gehiena webguneko orrialde eta blog mezuetatik sartzen da. Hasierako orria orrialde bat bisitatzen amaitzen da, baina bidean behera doa. Gainera, jendea gailu ugariren bidez bisitatzen ari da: mugikorra, tableta eta mahaigaina.\nBeraz, webgune baten funtzionamendua handitzeko, orri guztiak optimizatzen ditugu, ez hasierako orria bakarrik. Bilaketetan eta sare sozialetan ikusgaitasuna areagotzea gomendatzen dugu, edukien estrategien bidez gero eta bide gehiago eskainiz. Blogeko mezuak, orriak, infografiak, orri zuriak, kasu azterketak, albisteak eta gertaerak ... horiek guztiek sarean aurki eta parteka daitezkeen edukiak eskaintzen dituzte! Eta ziurtatzen dugu optimizatuta daudela mugikorreko eta tabletako arakaketarako eta baita mahaigainerako ere.\nAzkenean, ikusi dugun azken alea da gure bezeroek dagoeneko trafiko handia eta garrantzitsua dutela, baina ez dute trafiko hori bihurtzen. Eskaintza gehiago, eskaintza dinamikoak eta pertsonalizatuak, demoak, deskargak, probak eta beste bihurtzeko beste bide batzuk emanez, dagoen trafiko bihurtze gehiago ikusten dugu.


Irekia Eusko Jaurlaritza - Gobierno Vasco :: Hezkuntza sailak irakasleei liburutegi eta museoetara sartzeko txartel bat emango die\nHezkuntza sailak irakasleei liburutegi eta…\n\nHezkuntza sailak irakasleei liburutegi eta museoetara sartzeko txartel bat emango die Iturria: Irekia\n\nGaur banatzen hasiko den txartela euskal hezkuntza publikoko funtzionarioentzako izango da\nEusko Jaurlaritzak irakasleen izaera aktiboa sustatu nahi du beren etengabeko prestakuntza erraztuz. Ziurtagiria Donostiako Kutxagunea eta beste kultura edo zientzia esparru batzuetan txartelen jabeen irakaskuntza funtzioa identifikatzeko izango da.\nHezkuntza, Unibertsitate eta Ikerketa sailak gaurtik aurrera euskal irakaskuntza publikoko irakasleei txartelak emango dizkie “irakasleak agintaritza publikoen menpeko liburutegi eta museoetara sar daitezen”.\nZiurtagiria Kutxagunea eta “beste kultura edo zientzia esparru batzuetan txartelen jabeen irakaskuntza funtzioa identifikatzeko” ere izango da. Kutxagunean “gure erkidegoaren kultura eta hezkuntza baliabide garrantzitsua” da eta eskola askok erabiltzen dute ikasturte osoan zehar. Horixe jakinarazi du Eusko Jaurlaritzako Hezkuntza sailburu den Isabel Celaák.\nEkimen hau Hezkuntza, Unibertsitate eta Ikerketa sailak ekainaren 7an CC.OO eta UGT sindikatuekin irakasleen baldintzen inguruan sinatu zuen akordio baten ondoriozkoa da. Agiri horrek irakasleentzako txartel bat jaulkitzea barne hartzen du.\nSailburuak azaldu duenaren arabera, irakaslea eragile “berezi” bat da bere bizitza profesionalean etengabe eguneratu behar duelako. Esaterako, Celaák azaldu du 300 irakaslek baino gehiagok hizkuntza hobetzeko ikastaroetan parte hartuko dutela eta 400 baino gehiagok EHUren Udako Ikastaroetan parte hartuko dutela. Horrez gain, 18 irakasle uztailaren 25ean Genevara joango dira partikula-azelerazio zentroa ikustera eta arlo horretan prestatzera “gardentasun handiko bidaia berritzaile” batean. Horrela Eusko Jaurlaritzak irakaskuntza ez-unibertsitarioan zientzia eta ikerketa sustatu nahi du.\nHezkuntza sailburuak bere sailak eta Kutxak Suspertu hitzarmena daukatela gogorarazi du, hain zuzen ere, hitzarmen horren bidez, batxilergoko ikasleen artean berrikuntza zientifikoko proiektu bat gauzatu da partikulen fisikari buruz. “Gure ikasleak irakaskuntza ez-unibertsitariotik konektatu nahi ditugu zientzien eta fisikaren garapenarekin, batez ere, partikula-azeleratzailearen proiektua (SSBilbao) martxan dugula ikusita”, azaldu du.\nKutxaguneak irakasleen txartela onartuko du eta, ondorioz, txartelen jabeek beren sarreran hobaria izango dute. Celaáren hitzetan, irakasleen lana eskertzeko modu bat da, horrela irakaslearen irudi “bikaina” sustatu nahi dugu, hau da, eskolak hasi eta bukatu ostean, liburutegi, museo eta abarretan etengabeko prestakuntza jasotzen jarraitzen duena. Sailburuak esan du irakasleek txartel hau “behar” dutela eragile “aktibo” bat direlako.\nkorte_celaa_irakasle_txarte... behera kargatu (0 Byte)\nkorte_irale_emaitzak_eu.mp3 behera kargatu (0 Byte)\nkorte_rdp_celaa_irakasle_tx... behera kargatu (0 Byte)\ntotala_celaa_irakasle_txart... 30 MB\ntotala_irale_emaitzak_eu.mpg 30 MB\nrecursos_carnet_docente.mpg 30 MB\ntotal_celaa_carnet_docente.jpg 30 KB (jpg)


Argudio bat eskalatzeari uzteko 6 aholku - Komunikazioa Hobetu Ezkontzan\nEtxeko Indarkeriari Eta Gehiegikeriari Aurre Egiteko AholkuakBikoteentzako Sexu AholkuakEzkontza Legearen Ikuspegi OrokorraDibortziorako Dokumentuak Eta Inprimakiak HornitzeaEzkontza Zin BikainakOsasun MentalaDibortzio ProzesuaHaurren Zaintza Eta LaguntzaAzken BerriakEzkontzaren Aurreko Aholkuak\nNagusia / Komunikazioa Hobetu Ezkontzan / Argudio bat eskalatzeari uzteko 6 aholku\nArgudio bat eskalatzeari uzteko 6 aholku\nMenderatu zure emozioak\nLehiaketarako lekurik ez\nHasieran tonua jartzen da\nAdierazi estimua aldizka\nKomunikazio irekiak urrea merezi du\nArgudioak eta gatazkak maiz ikusten dira gauza negatibo gisa eta harreman bat arazoak dituen seinale gisa. Hala ere, funtsezkoa da gatazkaren prozesua ulertzea, bikotekideen ikuspuntuak eta behar emozionalak ezagutzera eman ahal izateko.\nGainera, argudioek energia maila nahikoa handitu dezakete nahikoa denbora pilatutako zure beharrak, minak eta frustrazioak adieraztera bultzatzeko. Nolanahi ere, argumentuak aho biko ezpata dira, eta, behar bezala maneiatzen ez badira, onura baino kalte gehiago eragin dezakete.\nArgumentuaren definizioak gai jakin baten inguruko desadostasuna dakar. Orduan, nola gelditu eztabaida?\nDesadostasunak ez du zertan esan nahi areagotu eta jarrera oldarkor bihurtu behar duenik. Izan ere, argudioak oso emankorrak eta baxuak izan daitezke. Askotan lagun zaitzakete eta aukeratutako bikotea ulertzen eta hortik beharrezko adostasuna lortzen.\nEztabaida batzuk gelditu aurretik eztabaidak nola gelditu eta harremanaren hobekuntza dakarren elkarrizketa emankor bihurtzeko aholku batzuk daude.\n1. Zure emozioak menperatu\nArgudio batean zehar, errealismoan kontrolatu dezakezun gauza bakarra zure emozioak eta portaerak dira.\nHaserrea, errua eta harrotasuna emozio erabatekoak dira, kontrolik gabe uzten bada elkarrizketan nagusituko direnak eta normalean ez zenituzkeen gauzak esatera bultzatuko. Gauzak berotzen direla ohartzen zarenean, gelditu une batez eta hartu arnasa. Eskatu bost minutuko atsedena burua garbitzeko.\nBestela, gatazka iraganeko gauzetara zabalduko duzu eta horrek arazoa izugarri handitzea eragin dezake.\nElkarrizketa esanguratsua lasaitzeko gai ez bazara, eskatu astiro zure bikoteari elkarrizketa hau beste noizbait jarraitzeko.\nProposatu hitz egiteko beste denbora bat eta saiatu eztabaida berriro antolatzen duzun denborari buruz ahalik eta zehatzen izaten. Horrek arazoa atzeratu baina lurperatuko ez duenaren irudipena sortzen du. Honek zure bikoteari lagundu diezaioke gaia zuretzako ere garrantzitsua dela, baita horri buruz hitz egiteko moduak ere, eztabaida gelditzen laguntzen zaituen bitartean.\n2. Lehiaketarako lekurik ez\nArgudio bat gelditzeko aholku garrantzitsuenetako bat zure ezkontidearekin eztabaida irabazteko lehiatzeari uztea da.\nEzagutu al duzu bikotearen esaldiak azkartzen saiatzea besterik ez? Eten egiten al dituzu zure iritzia frogatzen saiatzean? Hori gertatzen denean, esandakoaz pausatu eta hausnartu beharko zenuke.\nTarteka entzuten dugu gure txanda hartu eta nahi duguna esan ahal izateko. Bestela, bestearen ikuspegia benetan entzun eta balioesten entzun beharko genuke. Ahal izanez gero, egin nondik datozen ulertzea sustatuko duten galderak, zure iritzia frogatzeko eta argudioa irabazteko galderak egin ordez.\nZure bikotea nola engainatu eta zure angelua modu egokian aurkeztea pentsatzen ari bazara, gatazka suntsitzailea bihurtuko da harremanerako.\nArgudioa irabazten baduzu ere, galtzen duzu zure bikotea orain miserablea denez eta horrek harremanaren kalitatea islatzen du.\nArgudioetan zehar, batez ere partaidetza handia dutenak, zure kontraargudioen edozein su-indarrarekin armatzen saiatuko zara. Kasu horietan, pentsa ezazu ni; ez naiz ni nire bikotekidearen aurka edo alderantziz, gu gara arazoaren aurka.\nKasu askotan, lagungarria izan daiteke ozen esaten duzunean elkarrizketa etorkizun itxaropentsuago batera eramatea. Zure bikoteak lehiaketan parte hartzea ere eragin dezake.\nArgudioa biok borrokatzen ari zaren zerbait bezala formulatzea lehiaketa izatetik talde laneko jarduera izatera pasatzea da.\n3. Hasieran tonua jartzen da\nEmozioak sakatzea oso erabilgarria izan daiteke eztabaida nola gelditu pentsatzean.\nKasu gehienetan, eztabaidaren lehen bost minutuak kudeatzeko moduak zuzenean eragingo du egituran eta gainerako elkarrizketaren iraupenean. Lehenengo minutuetan emozioari arreta gehien jarri behar diozula jakiteak lagundu dezake. Energiaren inbertsioaren pertzepzioa txikiagoa denez, probatu ohi dugu. Hasierako jarrera eta kontrol honek borrokalaria izateko eta kosta ahala kosta irabazteko behartasuna gainditzen laguntzen dizu.\nBeti da hobea hitzaldi eraikitzaile baten atarikoan denbora pixka bat inbertitzea gatazka luzean eta enfrentamendu luzean.\n4. Aukeratu zure batailak\nNola gelditu eztabaida? Aukeratu zentzuzko borrokak eta utzi arazo txikiak.\nLankidetzak norbaitekin bizitza partekatzea esan nahi du eta, nahitaez, gogaitu edo zoratu egiten zaituzten gauzekin topo egingo duzu. Eztabaida nola gelditu galdetzen duzunean, galdera kritiko bat dago zeure buruari egiteko: 'merezi al du horrek eztabaidatzea?'\nKonpilatu benetan zaintzen zaituzten gauzen zerrenda, baita traba egiten dizuten arren, jasan ditzakezunen zerrenda ere.\nZure bikoteak zenbat denbora alda ditzakeen eta denbora tarte jakin batean hobetzen lagun dezakeen muga dago. Hori dela eta, izan zaitez ahalik eta kontzienteena benetan garrantzitsua dena aukeratzerakoan eta arreta jarri elementu horietan.\nHorrek, aldi berean, daukazun borroka kopurua jaitsi eta horietako asko garatzea eragotzi beharko luke.\nGauza txikien inguruan liskarrak egiteak zerbait garrantzitsu bat lortzea gal dezake zure bikoteak jada eman eta gehiegi aldatu dela sentitzen duelako.\nBikotekidearengandik behar duzuna lortzea ez da berehala galdetzea eta jasotzea bakarrik. Nahi duzunarekin zure bikoteak zerbait esanguratsua uko egin diezaioke eta aldaketa gauzatzeko denbora pixka bat behar dezake.\nHala ere, konpromisoa onartzeko denbora eta ahalegina eskatzen du. Nola gelditu argudioak aldi horretan?\nHitz egin ezazu zure bikotearekin epe bat eta kontrolak ahalegina ebaluatzeko. Honek argudioak gutxitu beharko lituzke aldaketa aplikatzeko denbora ematen ari zaren bitartean.\n5. Adieraz ezazu estimua aldizka\nEsan gabe doa eskertzea ez da nahikoa harreman zoriontsu eta harmonikoa izan nahi baduzu. Ez da ezer esan beharrik eskertu behar dugula 'agerikoa' delako. Jendeak hitzak ere entzun behar ditu.\nEztabaida gelditzeko moduak bilatzen ari bazara, erakutsi zure bikotea egunero zure bikoteak zuretzat egiten dituen gauzei buruz.\nEgunero gertatzen zaizkigun milioika gauzen artean, maiz ahazten gara bikotekideak guretzat egiten dituen ahaleginak aitortzea, ohikoak direlako soilik. Zure bikoteari eskerrak ematean erakusten ari den errukia, maitasuna eta desinteresikeria ekintzak aitortuko dira.\nOrdainetan, gauza bera egiten hasiko da, eta litekeena da argudioak gertatzea ere saihestuko duzula.\n6. Komunikazio irekiak urrea merezi du\nAldian behin gure bazkideek oharkabean pasatzen dituzten ahaleginak egiten ditugu.\nMaiz gertatzen da, ez aitortu nahi ez zutelako, guk egindako ahalegin gisa aitortu ez zutelako baizik. Ez genuke espero behar egiten dugun guztiaz jabetzea eta batzuetan egiten ditugun gauzak adierazi beharko ditugu.\nAdibidez, eztabaida arrazionala eta produktiboa izateko egiten dituzun ahaleginak ez dira ezagutzen, eta horrek frustrazioa eta energia gehiago inbertitzeko borondatea galtzea eragin dezake.\nIzan zaitez irekita eta partekatu bikotekidearekin konturatuko ez zena zure harremanagatik egiten duzuna. Aipatu egiten dituzun gauzak eta eskatu arreta jar diezaiola eta eskertzen duela. Argudio bat gelditzeko modu seguru gisa funtzionatuko du.\nGure bazkideak irakurle adimendunak izatea espero badugu, argudio orduetan ordainduko dugu prezioa.\nGainera, haiei komunikatu gabe zer behar dugun eta zer nahi dugun jakiteak itxaropenak ekar ditzake, ez bakarrik argudioak, baita haustura ere.\nPentsa genezake ez direla guretzako bikotea, ez gaituztelako nahikoa edo estimatzen, egia esan iluntasunean funtsean behar duguna asmatzen ari direnean eta helburua galtzen ari direnean. Horregatik, harreman batean presuntziora jotzea ez da seguruenik erantzuna, 'nola gelditu eztabaida?' Galdetuz gero.\nModu segurua argudio ugari sortzea da gure bazkideen esku uztea zer behar dugun eta zer nahi dugun asmatzea. Bat Argudioak gelditzeko aholku erabakigarrien artean, lor dezakezu komunikazio ireki eta argia lortzeko ahalegina.\n10 urteko ezkontza\nzuzenbide arruntaren dokumentua\nhaurdun dagoen bitartean banantzea


Berriak – Médiathèque d'Amikuze\nDokumentu prestatze zerbitzu ahal bezain segurtatu bat proposatzeko gisan, mediatekak kontakturik gabeko sistema bat plantan ezarri du.Maiatzearen 19tik goiti, asteartea, dokumentuak telefonoz erreserbatzen ahalko dituzu (05 59 65 28 72), e-mezuz (mediatheque.amikuze@communaute-paysbasque.fr) edo linean den katalogoan zure irakurle kontutik. Kasu, mediatekan diren dokumentuak baizik ez dira erreserbatzen ahalko (egiazta ezazun, dokumentua ez dela « prestuz » edo « prestatua » gisa agertzen). Beharrez, zure esku egonen gira zure hautuan laguntzeko, edo aukera baten egiteko. Katalogoak gaikako zerrendak eskaintzen dizkizu eta estaieretan zer den ikusiko duzu dokumentu baten fitxa behatzean. Hitzordu bat telefonoz finkatuko dugu zurekin, erreserbatu zenituenak berreskuratzeko. Ordutegiak finkoak izan baitira, hauen errespetatzea … Continuer à lire →\nMartxoaren 12tik 31rat, mediateka hetsia izanen da, obrak izanen direlako. Epe hortan, zure dokumentalak atxiki behar dituzu. Kanpoko kutxa ere hetsia izanen baita. Ez da deialdi gutunik izanen. Berriz ikusiko dugu elkar apirilaren 4ean, mediateka polit-polit batean ! Milesker ! Continuer à lire →\nLitteratura, familiaren kronika, zientzia fikzioa, erromantikoa, poliziakoa,… eleberri azkenak etortzen dira ! Segi berriak zerendan ! Continuer à lire →\nUda huntan, mediateka usaian bezala idekia izanen da, salbu agorrilaren16an asteazkenean (hetsia egun osoan). Zure esku : liburuak, haurrendako liburuak, dokumentalak, komikiak, aldizkariak, filmak, Kdak, internet konexioa eta jokoak autozerbitzuan (bertan), ahantzi gabe gure « ezusteko paketak » ! Gainera, klim’ badugu… Zatoz ! Continuer à lire →\nBiribil-en ondotik, Josiane Aguerre-Valencia eta Philippe Albor-ek “Jo kako jo !” ikusgarria aurkezten dute, “Jo kako jo !” liburu Kdan oinarritua. Hitz, soinu, jestu… Ttikia, ez hain pottoloa, Kako deitzen da… Karakoila da ! Bere begiak irekitzen ditu eta babesten duen bere kuskotik begiratzen du. Kanpoan, soinua nondik heldu den behatzeko gutizia. Habi goxoaren uzte ez da simple! Une poetiko baten karietara, haurra bere emozioekin jostatzen da eta apainketa garaikide batean aurkitzen ditu dantza, kantuak eta instrumentu bereziak. Objektuetan oinarritutako antzerkian zehar, Kakoren lagun berriak agertuko dira. Urtarrilaren 21an – 11:00etan 9 hilabetetatik 6 urte artio – kitorik – hobe da izena … Continuer à lire → Continuer à lire →\nMaiaratzen 13tik, ekainaren 11rat, Herri Elkargoak aurkitzen du Amikuzeko Mediakekan “Soka : euskal dantzaren urratsetan” erakusketa. Soka, Euskal kultur erakundeak ekoiztua du, Gipuzkoako diputazioarekin eta Donostia-Saint Sébastien 2016 Fundazioaren partaidetzarekin. Euskal dantza hobeki ezagutaraztea du helburu, publiko zabalari batez ere. Lau hizkuntzetan (euskara, frantsesa, gaztelera, inglesa), 150 m²-ko eremuan, gaiaren inguruko 400 ilustrazio baino gehiago daude kontsultagarri (argazki eta irudi bildumak, lekukotasun zatiak, soinu zatiak e.a.). Artxibo horiei gehitu behar zaizkie euskal dantzaren estetikaz edota alderdi sozialaz eginak izan diren bideo sorkuntzak. Sartzea urririk – Erakusketa mediateka idekia delarik ikus dezakezue Bestalde, Amikuzeko musikaren eskola eta tokiko elkarteek hitzordu batsuk … Continuer à lire → Continuer à lire →


Kurtsore - Wikipedia, entziklopedia askea.\nSagu arrunt bateko kurtsorearen aurkezpen grafikoa.\nKurtsorea Informatikan, pantailan ageri den adierazle berezi bat da, kliska egiten duen marra edo laukizuzen itxurakoa, eta tekleatzen diren karaktereak non ageriko diren adierazten duena. Beste batzuetan, erabiltzailearen interfaze grafikoetan adibidez, marra bertikalean agertzen da, eta dokumentuan grafiko edo testuak non itsatsiko diren adierazten du; txertatze puntua deritzo horri. Horrez gainera, datuak sartzeko erabiltzen den arkatz optiko edo erakusleari ere kurtsore deritzo, eta sagua darabilten aplikazio edo sistema eragileetan, baita sagua mugitzearekin batera pantailan lekuz aldatzen den gezi edo bestelako ikurrari ere.


Larunbatean izango dira Euskal Itsas Museoaren udako azken bisita antzeztuak : Irutxuloko Hitza\nLarunbatean izango dira Euskal Itsas Museoaren udako azken bisita antzeztuak\n'Elkano. Lehenengo mundu bira' erakusketaren programazioaren barruan egindako bisita antzeztu bat. (Argazkia: Euskal Itsas Museoa)\nEuskal Itsas Museoak Elkano. Lehenengo mundu bira erakusketaren programazioaren barruan antolatu dituen azken bi bisita antzeztuak egingo ditu irailaren 5ean, larunbatean. Jon Ander Alonso aktoreak Juan Zubileta itsasmutilaren azalean jarriko da berriro ere, eta lehen mundu biran bizitako xehetasunak azalduko ditu.\nEuskarazko bisita 11:30ean izango da, eta gaztelaniazkoa 12:30ean. Era berean, antolatzaileek jakinarazi dutenez, bisitak segurtasun irizpideetara eta prebentzio neurrietara egokitu dituzte, eta bakoitzean bederatzi pertsonak parte hartu ahal izango dute. Horrela, izen ematea “gomendagarria” dela azaldu dute museokoek, eta horretarako komunikazioa@itsasmuseoa.eus helbidera idatzi, eta 943 43 00 51 telefonoetara deitu daiteke. Sarreraren prezioa lau eurokoa izango da helduentzat, eta bi eurokoa 12 urtetik beherakoentzat.


Euskarazko Sorkuntza goraipatu du Bizkaiko Foru Aldundiak - Deia\nInspirarte proiektua aurkeztu dute Foru Liburutegian Yolanda Arrieta idazlearen esaldi batekin\nane araluzea / bilbo 04.12.2020 | 07:38\nLorea Bilbao, Yolanda Arrieta eta Amets Agirrebengoa, atzo, Foru Liburutegian. BFA\nLorea Bilbao, Yolanda Arrieta eta Amets Agirrebengoa, atzo, Foru Liburutegian.\n"Hizkuntza arrotzez hitz egingo dizut hizkuntza arruntek arrozten dutena ezagun egin dakizun". Yolanda Arrieta idazle bizkaitarraren esaldi honek apain-tzen du atzotik Bizkaiko Foru Liburutegia, non Euskaren Egunaren harira euskal sorkuntzaren garran-tzia azpimarratu nahi izan zuen Foru Aldundiak. Horrela, euskarazko argitalpenen inguruko datuak proiektatu zituzten: orain arte, 2020. urtean 844 izan dira argitaratutako euskarazko sorkuntza lanak, horietatik 636 liburuak izan dira, eta %40,5 haur eta gazte literaturari dagozkionak dira. Gainera 44 aldizkari espezializatu publikatu dira, jokoak, berriz, 10 izan dira, filmak 44 eta musika lanak 102.\nHain zuzen ere, euskal literaturaren zabalkundea bilatzen duen Inspirarte proiektuaren ekimena Bizkaiko Foru Liburutegira heldu den egunean goraipatu zituen datuak Lorea Bilbaok, Euskara, Kultura eta Kirol foru diputatuak. Egitasmoaren aurkezpenean euskaraz sortutako kultura (musika, antzerkia, literatura, filmak€) kontsumitzeko deia egin zuen. Haren esanetan, "euskal sorkuntzari bultzada emateko unea da, izan ere euskarazko eskaintza gero eta handiagoa da, badago non aukeratu".\nEuskal Idazleen Elkartea edota Elkar Fundazioaren laguntzarekin 16 ikaslek osatutako Strom gazte elkartetik sortutakoa da, eta Bizkaiko udalerriak literatura esaldiz betetzean datza. Bizkaiko Foru Liburutegia ekimena zabaltzeko aukeratutako bigarren kokalekua da, Itsasmuseumean izan baitzuen bere lehen parada. Orduan, Kirmen Uriberen testu labur bat aukeratu zuten: "Ez eman hauta-tzeko. Hemen geratuko naiz. Olatu berde eta mendi urdinen artean".\nEuskal idazleen 60 aipu jarri nahi ditu Inspirarte proiektuak Bizkaiko 40 udalerritako espazio ezberdinetan, espaloietan zein etxeetako atarietan. Proiektu honek euskal literatura modu desberdin batean ikusaraztea du helburu. Mugimendu literario honen bitartez, Bizkaiko jendearengan inpaktua eragin nahi da, bai eta euskal literaturarekiko interesa piztu eta kontsumoa sustatu ere. Literaturaz gain, esaldi eta lan hauen atzean dauden Euskal Herriko idazleei ikusgarritasuna eman nahi zaie.\nProiektuak euskal literaturaren egoerari buruzko azterketa bat du sorburu. Izan ere, Siadekok Elkar Fundazioarentzat abiarazitako ikerketaren arabera, azken hilabetean gutxienez liburu bat irakurri duten euskaldunak %58a dira, baina horietatik bakarrik %11k irakurtzen dute maiz euskaraz. Aldea are nabarmenagoa da euskal gazteei erreparatuz gero. Izan ere, 18 urtetik 29 urte bitartekoen artean %78k sarritan irakurtzen duela dio, baina horietako %8k bakarrik aukeratzen ditu euskarazko liburuak.


Lan-desgaitzea Kurdistanen –\nLan-desgaitzea. Ahots ezberdinak erditik kentzeko beste engranaje bat.\nKalez jantzitako polizia bazegoen presente ere E?itim Sen hezkuntza eta zientziaren langileen sindikatuaren Amed-eko egoitza dagoen eraikinaren sarreran. Sindikatu hau Estatu esparrukoa da eta KESK-en kokatzen da, sektore publikoko langileen sindikatuen konfederazioa. Egoitza funtzioak egiten dituen apartamentura sartzean 90. hamarkadan eraildako 20 irakasleen argazkiekin topatzen gara. Kontatzen diguten arabera, Estatu terrorismoak hilda, nahiz eta egile zuzenak nortzuk izan ziren ez jakin. Irakasle kritikoak hiltzea gaur egun normala ez izan arren, beste errepresio erak erabiltzen dira, azken bi urte hauetan indartu direnak.\nE?itim Sen irakasleen sindikatuaren logotipoa beren Amed-eko egoitzan.\nBilera hasi baino lehen te bat hartzen genuen bitartean 2016ko urtarrilean manifestu bat sinatzeagatik kanporatutako unibertsitate-irakasleetako batekin minutu batzuk hitz egiteko aukera izan genuen. Ez litzateke izango egoera horretan ezagutuko genukeen bakarra. PKK eta gobernu turkiarraren arteko elkarrizketak bertan behera geratu eta gero, ejertzitoak ofentsiba bat burutu zuen Bakur osoan. Erasoak bete-betean harrapatu zituen hiri batzuk (Amed, Nusaybin, Cizre…) non PKK-ren milizianoak autokudeatutako hiri-zonaldeak defendatzea erabaki zuten. Armamentu astunarekin garatutako erasoaldiek auzo osoak suntsitu zituzten, ehunka miliziano eta zonaldeko beste biztanleen heriotza eraginez, kasu batzuetan beren etxebizitzan bertan ehortzita, egun asko urik, elektrizitaterik eta elikagairik gabe igaro ostean. Operazio honek eragin zuen 2.000 irakasle eta ikertzaile baino gehiagok, unibertsitatekoak zein lehenengo eta bigarren hezkuntzakoak, adierazpen bat sinatzea, “Ez gara izango krimen honen parte” lelopean. Bertan, gobernuaren jarrera eta biztanleriari eragindako sufrimendua kritikatzen zen. Erdogan-en gobernuaren erantzuna azkar bezain zitala izan zen. Traizioaz eta PKK-ren konplizeak izateaz akusatu zituen eta mehatxu zuzena egin zien: haiek bezalako “sasi-intelektual” doktoreek ezin zutela espero ejertzitoa erasotzen duten “terroristei” ematen zaien erantzuna baino. Hurrengo asteetan lehenengo zigor-neurriak heldu ziren, sinatzaileen lan-kontratuak bertan behera utziz. Haietako 380 irakasle klase emateko ezgaitu zituzten lege-dekretuz. Beste ehunka kasutan “soilik” lanpostutik bota zituzten, hilabete batzuetaz kanporatu zituzten edota, ikertzaile batzuen kasuan, beren proiektuen finantziazioa eten zen. Hauxe da Behcet-en kasua, arte ederretako doktorea eta Van-eko unibertsitateko ikerlaria, adierazpen hura sinatu ondoren kontraturik gabe eta epaiaren zain dagoena. Erlazionatutako unibertsitateen (Estatu turkiar osoan 90 baino gehiago) errektoreen jarreraz galdetzean, bere erantzuna ez da batere adore-emailea: errektoreen %99ak gobernuari men egiten dio otzan eta gainontzeko %1ak, politikoki berarekin lerrokatuta ez badago ere, bere zilborrera begira jokatzen du eta, praktikan, gobernuaren aginduak aplikatzen ditu. Legez ezgaitua ez egonda, bere karrera profesionala jarraitzeko aukerei buruz galdetuta, Behcet-ek azaltzen digu beste postu bat lortzen saiatu arren (kanporatutako irakasle eta ikerlarien postuak bete dituzte jada beste pertsona batzuekin), kontraturik gabeko denboraldi horrek curriculumean utzitako hutsuneak etenaldi horren arrazoia ikustarazten duela. Hori dela eta, ia ezinezkoa da ikerkuntzara berrengaiatzea, zeren eta gobernuak administrazio estamentu guztietan kontrol ideologiko latza ezarrita baitauka. Hau guztiari gehitu behar zaio kanporatutako sinatzaileek debekatuta daukatela Estatu turkotik ateratzea (pasaporterik gabe daude) baita beren seme-alabak atzerrira ikastera bidali ere.\nEraildako irakasleen gogorapen iraunkorra E?itim Sen sindikatuaren Amed-eko egoitzan.\nSistema publikoan baztertzea hezkuntza pribatuaren eremura hedatzen ohi da. Izan ere, neurri handi batean sektore erlijioso ultrakontserbatzaileen esku egoteaz gain, instituzio pribatuek kanporatutako irakasleak ez kontratatzeko presio politiko eta ekonomikoak jasotzen dituzte. Egoera honen aurrean, langile hauetako askok beren irakaskuntza edota ikerkuntza utzi behar dute eta arlo pribatuko beste ekimenetan aritu. Adibidez, Van-eko lehen hezkuntzako eskola batean aritzen zen Tuncay irakasle kanporatuak esaten digu akademia pribatu batean egiten duela lan, kontraturik gabe. Elkartasun-sareek gobernuaren zigor-neurrien ondorioak leuntzen dituzte zertxobait, beti ere ezinbesteko diskrezioz. Beste irakasle askok te hartzeko tokiak eta antzeko negozio txikiak ireki behar izan dituzte ogibidea bilatzeko.\nAipatutako manifestuaren haritik era masiboan aplikatu bada ere, arrazoi politikoengatik sektore publikoan aritzeko desgaitzea neurri zaharra da Estatu turkiarrean. Horixe da Yilman-en kasua, Van-eko eskarmentu handiko militante kurdua, duela 20 urte bere irakasle lanpostutik kanporatua. Berak azaltzen digu bere egoera baita herri kurduarena ere bere lehengusuaren kebab motako jatetxean afaltzen dugun bitartean. Azken honek negozio hau ireki zuen duela urte batzuk, bere posizionatze politikoengatik udaletxean zeukan lanpostutik botata izan ostean.\nE?itim Sen sindikatuaren Amed-eko atalaren arduraduna den Abbas-ek emandako datuen arabera, 11.300 irakasleei kontratua eten diete momenturen batean, horietako 1.565 irakaskuntzarako ezgaituak era iraunkorrean. Gobernuaren ildoekin bat ez egiteagatik sortutako beldurrak balizko ahots kritiko asko isiltzen ditu, eta sindikatu independenteetan mina egiten ari da. Abbas-ek esaten digu sindikatuan afiliatuta zeuden irakasleen kopurua %40an jaitsi dela AKP-ren ofentsiba autoritarioaren ostean.\nHezkuntzak pertsonen formazioan daukan garrantziaz jabe da Estatua. Horregatik irakasleen kontrol ideologikoan jartzen du berebiziko arreta.\named, bakur, egitim, erresistentzia, Ikasle borroka, ikasleak, Kurdistan, kurduak, Lan-desgaitzea Kurdistanen